text:
- TIOTAL
- Pìob-mhòr Gàidhealach
- EXTERNAL ID
- AB_ACHILTIBUIE_014
- ÀITE
- Neo-iomchaidh
- DEIT
- 2006
- LINN
- 2000an
- CRUTHADAIR
- Achiltibuie Piping School
- NEACH-FIOSRACHAIDH
- Achiltibuie Piping School
- AITHNEACHADH MAOINE
- 259
- KEYWORDS
- feadain
pìoban-sèididh
pìobaire
pìobairean
Chithear cinn an dàa dhos beag air pìob-mhòr Gàidhealach an seo. Tha clàr ìibhri le toll na mheadhan a' falach an toll a chaidh a tholladh san dos fhèin. Tha meud an tuill a tha a-staigh agus ibhe an fhiodh a chaidh a chleachdadh a' toirt buaidh air tòna an dos.
Tha pìob-mhòr Gàidhealach air a dèanamh suas de bhalg leathair còmhdaichte (màla) agus tha pìob-shèididh, feadan, dos mhòr agus dà dhos bheag air an cur a-steach don sin. Tha na pìoban sin air an dèanamh à fiodh air a thionndadh air beairt-thuairnearachd. 'S e Fiodh-dubh Afraganach as cumanta a thathas a' cleachdadh ann a bhith a' dèanamh pìoban-mòra an-diugh, oir thathas den bheachd gu bheil e math airson an dà chuid tòna agus stèidhealachd. Roimhe seo, bha iomadh seòrsa fiodh air an cleachdadh agus tha feadhainn de na seann phìoban-mòra as fheàrr air an dèanamh de chocus no ebonaidh.


c: text/html

text:
Siùrsachd
Tha siùrsachd, no strìopachas, 'na reic de frithealadh na drùise, mar feis na beòil no cleamhnas. 'S e siùrsach/strìopach a th' ann an duine a' reic frithealadh na drùise, seòrsa de obraiche-drùise. Ann an cleachdadh nas coitchinne an facail, bidh neach sam bith a' reic a fhrithealadh/frithealadh ri ceann-fàth a th' air smaoineachadh a bhith neo-airidh air fhaicinn ri ga dhèanamh/dèanamh strìopach fhèin. 'San RA, 's e siùrsach a th' ann an neach sam bith, "gun ceadaich a chorp/corp a bhith air chleachdadh ri adhbharan draosta ann am malairt ri dìoladh".
Susbaint
Sealladh agus comharrachaidhean[deasaich | deasaich an tùs]
Ged tha strìopaichean agus an luchd-dèilige a' riochdachadh uile seòrsa is uile suidheachadh-miann, 's e fireannaich a th' anns a' chuid as motha nan luchd-dèilige. Tha strìopachas air dhiùltadh leis a' chuid as motha nam creideamhan cho mì-chiatach no/agus peacach, agus tha strìopaichean air smaoineachadh a bhith nàireach no daoine de inbhe ìosal sa' chuid as motha nam comainn; ann an roinn nan dualchasan, th' am luchd-dèilige gu tric air choimhead sìos air cuideachd ach tha iad air fhulang ri ìre nas motha na an t-siùrsach.
Strìopachas sràide[deasaich | deasaich an tùs]
'San strìopachas sràide, aslaichidh an strìopach luchd-ceannachd fad a fuireach aig oisnean nan sràidean no coiseachd ri taobh na sràide, mar as trice le aodach gann, brosnachadh uime/uimpe. Gu tric tha an strìopach (gu cumanta air chantainn ri "luid", "reipseach", or "sràideag" gam comharrachadh bho h-obraichean-drùise eile) a' nochdadh a cumail a sròn 'na ghnothach/gnothach fhèin is fuirichidh e/i dhan neach-ceannachd a thòiseachadh cur fios thuige/thuice. Ann an cuid no gu h-iomlan air an adhbhar an cleamhnais. Tha an obrachadh dèanta sa' chàr an neach-ceannsachd no ann am caol-shràid dhlùth no ann an seòmar air mhàl(gabhaidh seòmraichean màl leis an uair làn no leth-uair màl taighean-òsda gum beir frithealadh ri strìopaichean).
Turasachd-drùise[deasaich | deasaich an tùs]
'S e turasachd, ann an cuid no gu h-iomlan air an adhbhar an cleamhnais, mar as trice le strìopaichean, a tha turasachd-drùise. 'S e cinn-siubhail na turasachd-drùise a tha dùthchannan bochda cinn-siubhail, far a brùthaidh bochdainn daoine a-steach do strìopachas. Tha na dùthchannan seo eisimpleirean: Thailand, Vietnam, Meagsago, Philippines, Cuba agus A' Bhreasail. Tha Cambodia ceann-siubhail suaicheanta air a fhàs ri pàisde-mhiannaich agus tha Argentina an-dràsda dachaigh ri sluagh cudthromach nan slaightearan, a th' ann imrich air a dhol dhan tairbhe an peuso shaoir agus an cothrom air a' ghabhail-brath na drùise gum beir an bathar-iùlachd air ìsleachadh Argentina dhaibh.
Cleachdaidh roinn nan pàisde-mhiannaich turasachd-drùise a dh'fhaighinn rathad ri cleamhnas le daoine-cloinne nach eil ri fhaighinn 'san dùthaich an eòlas. Eagraichidh na turasaichean-drùise fhèin air roinn nan làraich-lìn far a nì iad spaglainn air am buaidhean, codaichidh dealbhan an ìobairtich, bruidhinnidh comhairle air cleamhnas le fir, mnathan agus daoine-cloinne ann an dùthchannan cèine aig a' mheas as fheàrr agus ciamar a sheachnadh lorgadh a-mach aig an taigh agus thall thairis. Ged tha a' chuid as motha nan dùthchannan le gnìomhachas mòr na turasachd-drùise ag obrachadh a lughdachadh no casgadh turasachd-drùise, tha na turasaichean-drùise rèidh air a thoirt a chur air adhart am cùis. Tha bailtean mar Angeles 'sna Pilippinean agus Pattaya 'san Thailand air thoirt thairis gu bhith gu h-iomlan ri Goill gun tèid ann a cheannach sochair-drùise, araon laghail agus mì-laghail.
Gu nuadh, tha iomadh dùthaich an Siar laghan air a reachdachadh le ruigheachd ri dùthchannan eile a pheanasachadh luchd-dùthcha gun, cho turasaichean-drùise, pàirtich ann an cleamhnas le òganaich ann an dùthchannan eile. Tha na laghan seo gu h-ainneamh air thoirt gu buil do bhrìgh thèid an droch-ghnìomh neo-fhoillsichte. [1] [2] [3]
Ainneart an aghaidh strìopaichean[deasaich | deasaich an tùs]
Tha strìopach gu tric na h-ìobairtich de cionnt ainneartach. [4] Gabhaidh ciontaichean a-staigh luchd-dèilige ainnteartach, strìopairean, agus maoir-sìthe truaillte. 'S e targaidean na lean-mharbhaichean a th' anns na strìopaichean (gu h-àraidh na luchd an sàs ann an strìopachas sràide), oir chì iad strìopaichean ri targaidean furasta, no cleachdaidh iad an neul cràbhach agus comannach co-ceangailte ri strìopaichean cho bonn air a' mharbhadh. A bhith 'nam slaoightearan fhèin, chan eil strìopaichean cho coltach na na luchd-laghail a bhith air rannsachadh leis na maoir-sìthe nuair thèid iad às an t-sealladh, gan dèanamh ìobairtich a' bhruid de lean-mharbhaichean. Leis a' ghnàths na h-oibre, thèid strìopaichean leis na luchd-dèilige gu dìomhair (a sheachnadh dragh às na maoir-sìthe) ri h-àiteachan far an nach cuir neach casg orra, mar sin gan dèanamh glè sho-leònte ri fir cunnartach. Rinn Robert Pickton, fear na Canada a dh'fhuirich dlùth ri Vancouver, naidheachd an dèidh dhan lorgadh nam cuirp de iomadaidh strìopaichean a bha ollanaichte air a tuathanas. An-dràsda 's e fon casaid nam mort de fichead mnaoi 's a seachd bhon raon Vancouver.
Suidheachadh san Roinn-Eòrpa[deasaich | deasaich an tùs]
Chan eil e ceadaichte an gnothach seo a shireadh ann an corra dhùthaich.[1]
Boireann-dligheachas[deasaich | deasaich an tùs]
Do bhrìgh tha a' chuid as motha nan strìopaichean 'nam mnathan, tha strìopachas 'na cùis chudthromach 'sna smuaintean 's luchd-dèanadais na boireann-dhligheachas. Chruinnich luchd-beanalachd a chunnaic obraichean-drùise cho co-mhnathan airidh air còraichean is saoradh na miann le obraichean-drùise fhèin a chruthachadh na h-eagrachaidhean mocha na gluasad nan obraichean-drùise mar an Buidheann Strìopaichean Astràilia. Dh'fhàs na buidhnean seo a-steach dhan ghluasad nan obraichean-drùise an-dràsda.
Sa' bhuidhnean eile, thagair ùghdaran mar Andrea Dworkin, a bha 'na strìopach fhèin, 'san deichead 1980 gu bheil drùis mhalairteach 'na h-èigneachadh air thoirt gu buil le bochdainn (agus gu tric ainneart fosgailte le drùisirean). Diùltadh luchd-tairgse an smuain gum bi siùrsachd air leasachadh. Bha air stiùireadh leis a' bheachd seo an lagh 1999 na t-Suaine toirmisgeadh an ceannsach (ach chan eil an reic) na drùise. 'San t-Suain o chionn an leasachadh nan laghan, tha obraichean-drùise a-steach do ìre iomrallach air chur air a bhith, air brùthadh a-mach air na sràidean, air a fhàs obraichean nan falbhan a' leantainn an gluasad de bàtaichean, slighean-siubhail mar na trèanaichean, agus àiteannan eile far a coinnichidh iad an luchd-dèilige. Do bhrìgh an mì-laghaileachd nan luchd-dèilige 'san Suain, thèid roinn nan luchd-dèilige thar na crìche ri dùthchannan dlùtha a rannsachadh obraichean-drùise, agus tha seo 'san Suain na prìsean sìos air a bhrùthadh.
Tha Sheila Jeffreys, neach-oilthigheach allail aig an Oillthigh na Melbourne 'san Astràilia, a' tagradh gun fulaing obraichean-drùise bho co-fhiosrachd meallta agus air an fhìrinn sin feumaidh obraichean-drùise a' bruidhinn de fiosrachadh math sam bith ann an obair-drùise air mhì-chreidsinn a bhith. 'S cur an aghaidh seo ri a tairgse 'na leabhar an deicheid 1990 'Droch-Chreideamh Leasbach' a tha a' tagradh gum bu chòir do h-uile bean air chreidsinn a bhith. Bhuilich Jeffreys ri sgàineadh sìos ùr agus an dèanamh lochdach de h-uile taigh-strìopachais 'san stàid Astràilianach de Tasmàinia agus tha i a' cur taic ris a' bhuidheann na h-imriche an aghaidh obraichean-drùise, Ionnsaigh Meas, àitheanta am measg nan obraichean-drùise cho "Ionnsaigh Mhì-mheas".

robotstxt: allowed

filter: keep


text:
Tha mi a’ dol air turas trèana air leth fhèin math Disathairne seo a tha a’ gabhail a-steach na trì rudan as fheàrr leam san t-saoghal: mion-chànanan, tramaichean agus chips!
Seadh, tha mi a’ dol dhan Chuimrigh air turas latha gu Llandudno air turas aig Comann Glèidheachais Rèile na h-Alba (SRPS).
Bidh sinn a’ fàgail an “Loch a Tuath” (D.E Waverley) aig 07:56 agus ruigidh sinn Chester (no Cair anns a’ Chuimris) aig 12.32 agus Llandudno aig 13:28.
Agus an uair sin, bidh 3 uairean gu leth againn an Llandudno. Às dèidh stad airson beagan chips, tha mi a’ dol air Tramffordd y Gogarth – slighe-trama an Great Orme. ‘S e trama-càbaill furnicular a tha seo a tha a’ sreap os cionn baile Llandudno. Tha e car coltach ris na tramaichean a chithear ann an San Fransisco – ach na cool!
Ruigidh sinn an Loch a Tuath a-rithist aig 22.25 – latha fada ach fìor mhath. 662 mìle uile gu lèir!
Alasdair


text:
Pàpa Sixtus V
B' e Pàpa Eadailteach a bha ann am Pàpa Sixtus V (Laideann Sixtus P.P. VII,[1] Grottammare, 13 an Dùbhlachd 1521–Cathair na Bhatacain, 27 an Lùnasdal 1590. B' e Felice Peretti di Montalto an t-ainm a bh' air bho thùs. Chaidh a thaghadh air an 24 an Giblean 1585 mar phàpa an dèidh bàs Phàpa Griogair XIII. 'S e an 227mh fear a bh'ann.[2] Bhuineadh e do theaghlach gu math bochd. Rugadh agus chaochail e ann an Stàitean na h-Eaglaise.
Iomraidhean[deasaich | deasaich an tùs]
- ↑ Ott, Michael (1912): “Pope Sixtus V”, Catholic Encyclopedia. Eabhraig Nuadh: Robert Appleton Company. Air a thogail 24mh dhen Ghiblean 2018.
- ↑ Camino de Santiago


text:
Bidh Pàrlamaid na h-Alba am measg nam buidhnean poblach a bhios a’ gabhail pàirt ann an iomairt Uair na Talmhainn Disathairne seo.
Gabhaidh Uair na Talmhainn àite eadar 8.30f agus 9.30f air Disathairne 29 Màrt agus bidh a’ mhòr-chuid de na solais againn dheth.
Thèid Uair na Talmhainn a chumail air feadh an t-saoghail gach bliadhna aig deireadh a’ Mhàirt gus daoine, coimhearsnachdan, buidhnean poblach is gnìomhachasan a bhrosnachadh gus na solais aca a chur dheth fad uair a thìde gus an an taic dhan phlanaid a nochdadh.
Tha barrachd fiosrachaidh ri fhaighinn aig www.earthhour.org.
Alasdair
gaidhlig@scottish.parliament.uk


text:
Boston, Massachusetts
'S e Boston[1] prìomh-bhaile Mhassachusetts agus Sasainn Nuadh anns na Stàitean Aonaichte. Anns a’ bhliadhna 2010 bha 625,087 duine a’ fuireach an seo. Tha e suidhichte aig 43m os cionn ìre na mara. Tha Abhainn Teàrlach a dol tro meadhan a baile. Tha dà oilthigh ann, Oilthigh Harvard agus MIT (fear teicneolas ).
Susbaint
Eachdraidh[deasaich | deasaich an tùs]
Chaidh am baile a stèidheachadh ann an 1630.
Daoine Ainmeil[deasaich | deasaich an tùs]
- Walter Gilbert: (1932). Ceimigear.
- Sylvia Plath: (1932 - 1963). Bàrd.
- Roger Myerson: (1951). Eaconamaiche.
Bailtean Co-cheangailte[deasaich | deasaich an tùs]
- Strasbourg, An Fhraing
- Kyoto, An t-Seapan
- Barcelona, An Spàinn
- Hangzhou, An t-Sìn
- Padova, An Eadailt
- Melbourne, Astràilia
- Taipei, Tai-Bhàn
- Sekondi-Takoradi, Gàna
Iomraidhean[deasaich | deasaich an tùs]
- ↑ Atlas Sgoile Oxford le Stòrlann Nàiseanta, Oxford University Press (2010)


text:
- TIOTAL
- Sgoilearan Bhaile nan Granndach a' Buain Còinnich airson Cuideachadh a' Chogaidh
- EXTERNAL ID
- PC_GM4_SCHOOL_004
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- DEIT
- 1918
- LINN
- 1910an
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23069
- KEYWORDS
- sgoiltean
foghlam
sgoilearan
leigheas
'S ann o thasglann Taigh-tasgaidh Bhaile nan Granndach a thàinig an dealbh-camara deatamach seo leis an tiotal, 'Moss Gatherers', agus chithear ann buidheann de bharrachd air 40 sgoilear o Sgoil Ghràmair Bhaile nan Granndach, agus tidsear agus ceannard na sgoile, R.D. MacillFhialain, nan cois.
Tha an dealbh a' comharrachadh obair a rinn na sgoilearan eadar 1915 agus 1918 a' buain còinneach dhearg airson Cuideachadh a' Chogaidh.
Aig àm a' Chiad Chogaidh chaidh còinneach dhearg a chleachdadh an àite cotan aotrom airson lotan a chòmhdach. Bha feum mhòr air stuth còmhdaich lotan sa chogadh agus bha cotan daor agus gann. Ghabhadh còinneach dhearg, a bha air leth sùghach agus a bha a' fàs gu pailt ann an iomadh sgìre ann am Breatainn, a chleachdadh an àite cotain. Bha a' chòinneach air leth pailt air a' Ghàidhealtachd agus bha àireamh mhòr de bhoireannaich is de chlann an sàs sa chruinneachadh mar phàirt de chuideachadh a' chogaidh
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
Comhairle Aonghais
'S e comhairle ionadail a tha ann an Comhairle Aonghais a tha a' deiligeadh ris an t-siorrachd tràidiseanta Aonghais ach a-mhàin Dùn Dè.
Tha 29 comhairlichean aig Comhairle Aonghais, 9 neo-eisimilich, 1 Làbarach, 1 Libearal Deamocratach, 14 Nàiseantaich agus 4 Tòraidhich.[1] Tha Helen Oswald (Pàrtaidh Nàiseanta na h-Alba) na probhaist.[2]
Tha i ann an crìch ri Comhairle Baile Dhùn Dè, Comhairle Siorrachd Obar Dheathain is Comhairle Pheairt agus Cheann Rois.
Bailtean is clachan[deasaich | deasaich an tùs]
Bailtean[deasaich | deasaich an tùs]
Baile Fharfair—prìomh-bhaile a' chomhairle agus teis-meadhan clèireachail, Breichin, Càrn Fheusda, Cearan Mhoire, Monadh Fotha, Monadh Rois, Obar Bhrothaig—am baile as motha.
Clachan[deasaich | deasaich an tùs]
Auchmithie, Baile an Fhraoich, Birkhill, Bruach Tarbha, Càrn Mhoillidh, Ceann a' Mhonaidh, Cill Fheichin, Craichie, Drochaid Chreag Ìle, Dùn Neachdain, East Haven, Eigill, Farnell, Glamais, Guthrie, Inbhir Chìollair, Kingsmuir, Leathann—an clachan as motha, Newtyle, Memus, Menmuir, Monikie, Murroes, Newbigging, Obar Eilid, Obar Leamhnach, Ruadhainn, Srath Chatara, Srath Mhàrtainn, Tèalainn, Unthank
Ceanglaichean a-mach[deasaich | deasaich an tùs]
Iomraidhean[deasaich | deasaich an tùs]
- ↑ Comhairle Aonghais: Comhairlichean (Beurla)
- ↑ Comhairle Aonghais: Am Probhaist (Beurla)
Comhairle Arcaibh | Comhairle Aonghais | Comhairle Baile Dhùn Dè | Comhairle Baile Dhùn Èideann | Comhairle Baile Ghlaschu | Comhairle Baile Obar Dheathain | Comhairle Chrìochan na h-Alba | Comhairle Siorrachd Dhùn Breatann an Ear | Comhairle Siorrachd Dhùn Breatann an Iar | Comhairle Dhùn Phris is Ghall-Ghàidhealaibh | Comhairle na Eaglaise Brice | Comhairle Earra-Ghàidheal agus Bhòid | Comhairle nan Eilean Siar | Comhairle Fhìobha | Comhairle na Gàidhealtachd | Comhairle Inbhir Chluaidh | Comhairle Lodainn an Ear | Comhairle Lodainn an Iar | Comhairle Lodainn Mheadhanaich | Comhairle Mhoireibh | Comhairle Pheairt is Cheann Rois | Comhairle Siorrachd Àir a Deas | Comhairle Siorrachd Àir an Ear | Comhairle Siorrachd Àir a Tuath | Comhairle Siorrachd Chlach Mhanann | Comhairle Siorrachd Lannraig a Deas | Comhairle Siorrachd Lannraig a Tuath | Comhairle Siorrachd Obar Dheathain | Comhairle Siorrachd Rinn Friù | Comhairle Siorrachd Rinn Friù an Ear | Comhairle Shealtainn | Comhairle Shruighlea |


text:
- TIOTAL
- Anndra, Easbaig Mhoireibh, a' cur san dreuchd neach-caibeil an naoimh Peadair aig Eaglais Paraiste Inbhir Nis, 1490 (Cùlaibh)
- EXTERNAL ID
- GB1796_2002_139_2
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 20 Iuchar 1490
- LINN
- 1490an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 901
- KEYWORDS
- cùmhnantan
laghail
lagh
sgrìobhainnean
còirichean fearainn
seulaichean
baile-rìoghail
Am 22mh Giblean 1490, chaidh Tòmas Copland [Coupland] fhoillseachadh le Anndra MacFhearchair do chaibealachd an Naoimh Peadair ann an Eaglais Paraiste Inbhir Nis.
Tha an dealbh a' sealltainn cùlaibh na sgrìobhainn.
San sgrìobhainn seo leis a' cheann-là 20mh Iuchar 1490, tha Anndra, Easbaig Mhoireibh, a' dearbhadh a' chuir-an-dreuchd le bhith ag òrdachadh 'John M'Cellan, vicar of Fernway, or any of his chaplains, to invest, induct, and appoint the said Thomas in said office, to defend him therein and to furnish him with the fruits thereof.'
Ann am foillseachadh bho 1875 aig Teàrlach Friseal-Mac anTòisich, 'Invernessiana: Contributions Toward a History of the Town and Parish of Inverness, from 1160 to 1599' (dg 161), tha an sgrìobhainn air eadar-theangachadh on Laidinn thùsail.
[Airson beag-fhaclair de chuid de na briathran air an cleachdadh ann an sgrìobhainnean bhuirgh Inbhir Nis, feuch an lean sibh an ceangal faisg air bonn na duilleige seo.]
Àireamh so-ruigsinn: INVMG 2002.139
Clàr-mìneachaidh


text:
Tha Urras Leabhraichean na h-Alba a’ ruith pròiseact an-dràsta – Reubalach – agus chaidh iarraidh orm le Comhairle nan Leabhraichean pìos rosg a sgrìobhadh air a shon.
‘S e an t-amas aig a’ phròiseact daoine a bhrosnachadh gus sgrìobhadh. Feumaidh e a bhith pearsanta. Feumaidh e a bhith fìor.
Chuir mi seachad beagan sheachdainnean a’ meòrachadh dè sgrìobhainn. An toiseach, bha mi a’ smaoineachadh mu dheidhinn mo sheann-sheanair – a bha dha-rìribh na reubalach, a’ trèanadh le Óglaigh na hÉireann ann an Baile a’ Bhàillidh faisg air Glaschu anns na làithean as dèidh Éirigh na Caisge. Tha mi air sgrìobhadh mu dhèidhinn roimhe.
Ach, aig a’ cheann thall, sgrìobh mi mu dhèidhinn na h-iomairt gus Amar-snàimh Shràid Chaladair a shàbhaladh – agus an latha nuair a nochd na poileis gus cuidhteas fhaighinn dhe na luchd-iomairt.
Bha mi an-sàs ann aig an àm. Anns an dealbh seo – a nochd anns A’ Herald – tha mi nam shuidhe air an taobh cheart, agus each poileis air a dhol seachad orm, os mo cheann.
Co-dhiù, seo agaibh an sgeulachd, agus seo agaibh cuideachd dàn brèagha a chaidh a sgrìobhadh le Anna Frater mar phàirt dhen phròiseact.


text:
Pròiseact ùr aig Caraidean Uibhist
‘S fhada bho nach cuala sinn bho Loriana Pauli! Ach tha i air ais, le agallamh fìor inntinneach sa Bheurla le Sìne Stiùbhart agus Norma Neill aig Caraidean Uibhist.
Tha pròiseact ùr aig a’ bhuidheann, air a bheil an t-ainm “Telephone Befriending”.
Cluinnear barrachd mu dheidhinn le bhith a’ putadh air an dealbh shìos air neo an seo, no ma thathas airson barrachd fhaighinn a-mach mu dheidhinn faodar fòn a chur gu 01870 603233.
(Read about this in English on the Am Pàipear Voices page here.)


text:
Sgìre Chomhairle na Gàidhealtachd
Tha gach soirbheas air a bhith a’ leantainn air a’ cho-obrachadh eadar Iomairt Chiùil na h-Òigridh (ICO) agus Comhairle na Gàidhealtachd, a tha a’ toirt seachad 12 seachdainean gach bliadhna de cheòl traidiseanta ann an gach fear de na 183 bun-sgoiltean anns an sgìre. Thig leasachadh agus adhartas tro bhith a’ comharrachadh nan clasaichean as riatanaiche, gu h-àraidh a chionn ‘s gu bheil na clasaichean air a bhith a’ ruith a-nis airson còrr is deich bliadhna. Tha sgoilearan agus sgoiltean a-nis a’ coimhead air ICO (traidiseanta) mar phàirt stèidhichte den chlàr-oideachaidh.
‘S i Eilidh NicCoinnich a bhios a’ cumail sùil air lìbhrigeadh na seirbheis às leth Fèisean nan Gàidheal far a bheil a dreuchd a’ cur cuideam air ìre-teagaisg àrd, trèanadh agus stòrasan-teagaisg. Tha cuid de na Fèisean – Fèis Chataibh, Fèis an Earraich, Fèis Lochabair, Fèis Rois agus Fèis Spè – a’ cur clàran-ama nan sgìrean aca fhèin air dòigh agus a’ lorg luchd-teagaisg freagarrach.
Tha fios air ais bho na sgoiltean agus na sgoilearan air a bhith air leth brosnachail agus tha luchd-teagaisg air a bhith an-sàs ann an diofar thachartasan sgoile, a’ dearbhadh cho cudromach ‘s a tha an dreuchd.
Gus nach tèid an aon rud a theagasg ann an clasaichean-ciùil na sgoile, tha an sgeama ag amas air ceithir prìomh roinnean; fìdeag, òrain Ghàidhlig, òrain chloinne agus a’ cluich còmhla, ged a tha dòigh na bu fhreagarraiche air a leasachadh a-nis a tha a’ toirt cothrom dha ICO (traidiseanta) a choileanadh feumalachdan sgoiltean/sgoilearan fa leth.
Tha an Iomairt a’ toirt cosnadh dha mòran luchd-ciùil air a’ Ghàidhealtachd agus, a bharrachd air trèanadh, tha cothrom aca a bhith a’ teagasg ciùil ann an dòigh nas fhoirmeile. Tha seo air a bhith luachmhor dhan mhòr chuid agus tha feadhainn dhiubh air ùidh a ghabhail ann am foghlam agus air a dhol air adhart gu teagasg mar dhreuchd.
Bidh na sgoilearan a’ faotainn chothroman ionnsachadh bho luchd-ciùil air leth, gus an eòlas ciùil àrdachadh agus faodaidh iad seo a leantainn tro Fhèisean ionadail.
Airson barrachd fiosrachaidh cuiribh fios gu eilidh@feisean.org.
Goireasan agus Fiosrachadh
Gheibhear stòras òrain agus fìdeige airson luchdadh a-nuas air taobh deas na duilleige.
Gheibhear faidhlichean mp3 den h-òrain tron cheangal seo (101mb) agus faidhlichean mp3 de phuirt na fìdeige tron cheangal seo (103mb).
Gheibhear cuairt-litrichean airson luchdadh a-nuas air taobh deas na duilleige.
The sreath de bhideoan goirid a’ sealltainn agallamhan le cuid de na sgoilearan agus luchd-teagaisg a tha an sàs ann an Iomairt Chiùil na h-Òigridh air Ghàidhealtachd rim faicinn shìos. Chithear clàr de na bhideoan aig fìor mhullach den chluicheadar air a’ làimh chlì.
Sgìrean Eile
Tha Fèisean nan Gàidheal cuideachd air cùmhnantan Iomairt Chiùil na h-Òigridh a lìbhrigeadh airson Comhairle Lodainn an Ear agus Comhairle Rinn Friu. Bhitheamaid toilichte conaltradh ri ùghdarrasan ionadail eile a dh’fhaodadh feum a dhèanamh de ar seirbheisean.


text:
22/09/2015
Gàidhlig druim na muice. Mar gum biodh...
Nach sinn a rinn gàire. Agus carson nach dèanadh. Tha seo fada, fada nas fheàrr na Bannan agus nas salaiche na Outlander. Abair dibhearsain. Am faca tu Twitter?
Caitheamh ùine, tha fios'am.
Ach, mar a chanas an sean-fhacal, "S fheàrr tlachd bho rann air Twitter na bho cheann na muice"
S mathaid gun cuir cuspair mo dhàin oilbheum air cuid ach feumar cuimhneachadh gur e sinne an sliochd a thug 'Moladh air Deagh Bhod' dhan t-saoghail. Tha salachar a' ruith san daoine againn, ge b'oil leis an eaglais. Ach bha uair nuair as e na sagairtean a rinn na dàin as treasa. S fhada bhon uairsin ged-tà. Cha chuala mi a leithid de shalchar bhon a chunnaic mi Cathal Ó Searcaigh a' bruidhinn. Èibhinn dhà-riribh.
Ceart ma-tha. Tha mi falbh feuch de na faclan sughmhor a th'aig Mill a h-Uile Rud no Micheal Newton a chuidicheas mi tarsainn na lèig salaich seo.
Subscribe to: Posts (Atom)


text:
Treas neach marbh às dèidh maoime-sneachda sa Mhonadh Ruadh
Tha an treas neach air bàsachadh às dèidh maoime-sneachda sa Mhonadh Ruadh tràth feasgar Dhiardaoin.
Chaidh a dhearbhadh gun robh fireannach agus boireannach air bàsachadh na b'fhaide air an là.
Thuirt Poilis a' Chinn a Tuath madainn Dihaoine gun robh fireannach eile air bàsachadh, 's e air a dhroch ghoirteachadh anns an tubaist.
Bha naoinear eile cuideachd an làthair nuair a thàinig a' mhaoim-sneachda a-nuas ach chaidh iadsan a threòrachadh far na beinne le luchd-teasairginn.
Thuirt am Prìomh Mhinistear Ailig Salmond gun robh e air leth duilich mu na thachair.
Thachair a' mhaoim-sneachda ann an Eag Coire na Còmhdhalach, làrach ris an canar cuideachd an Chalamain Gap, faisg air a' Chàrn Ghorm, mu 12:30f Diardaoin.
Heileacoptairean
Bha dà bhuidheann de shianar a' coiseachd anns an sgìre nuair a thachair an tubaist.
Bha grunn sgiobaidhean teasairginn nam beann, oifigearan poilis, coin theasairginn bho SARDA na h-Alba agus heileacoptairean bho RAF Inbhir Lòsaidhan sàs anns an iomairt.
Chaidh an triùir a bha air an droch ghoirteachadh a thogail ann an heileacoptair agus a thoirt gu Ospadal Rìoghail Obar Dheathain.
Seo an dàrna iomairt theasairginn mhòr air Beanntan a' Mhonaidh Ruaidh an t-seachdain seo.
Bhàsaich sreapadair Diluain agus chaidh an còignear eile bhon bhuidhinn anns an robh e a thogail far na beinne le luchd-teasairiginn, às dèidh dhaibh a dhol a dhìth fad na h-oidhche.


text:
Brìgh nam Facal - Richard A.V. Cox
’S e seo faclair a chaidh a dheasachadh le Richard A.V. Cox , a tha a’ gabhail a-steach barrachd air 9,000 facal. A bharrachd air mìneachadh nam facal, tha e a’ toirt seachad fios air dè seòrsa facail a th’ ann – ainmear, gnìomhair, buadhair msaa. – agus cumaidhean an fhacail, m.e. cumadh iolra ainmeir no riochd coimeasach buadhair. Ged as e Faclair Ùr don Bhun-sgoil a th’ ann, bidh e feumail do neach sam bith a bhios a’ cleachdadh na Gàidhlig, agus gu h-àraid do dhaoine nach eil eòlach air faclan a tha air tighinn dhan chànan o chionn goirid.
Tha am faclar seo sa Ghàidhlig a-mhàin, mar sin feumaidh ìre de Ghàidhlig a bhith aig an neach a chleachdas e.
£10.00


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Dràma san dorchadas (25/02/2015)
[Innes Rothach – Preseantair] Uill eadar eagal agus iongnadh ‘s iomadh faireachdainn a thig a-steach oirnn nuair a tha an dealain a’ dol dheth ‘s na solais a’ dol dheth aig a’ cheart àm. 'S e na h-amannan dorcha sin a bhrosnaich an dealbh-cluiche ùr ‘As an dorchadas’ a bhios ri fhaicinn ann an Glaschu anns na làithean tha romhainn ann an suidheachadh gu math eadar-dhealaichte. Las am fear-naidheachd againn Kerr Gibb, coinneal agus chaidh e a-mach airson cùisean a shoilleireachadh dhuinn.
[Kerr Gibb – Neach-aithris] ’S e seo a’ chiad uair a thèid dràma Gàidhlig a chur an gnìomh a tha stèidhichte air làrach shònraichte. Seann taigh mòr ann an Glaschu. Ach cò às a thàinig beachd airson dealbh-chluiche san dorchadas?
[Catriona Leacsaidh Caimbeul] Bha mi ann an Leòdhas, bha mi ann an sin air mo làithean saora agus bha an dealan a’ dol dheth, a-rithist ‘s a-rithist agus fhad ‘s a bha sinn anns an dorchadas an sin thàinig e steach orm mar a bha d’ fhaireachdainnean ag atharrachadh nuair a bha sin a’ tachairt an toiseach bhiodh tu faireachdainn gu math fed up gu robh an tele air a dhol dheth ‘s cha b’ urrainn dhut cupan teatha a dhèanamh leis a’ choire tuilleadh agus tòrr gearain mu dheidhinn, càite bheil na toirdsichean agus rudan mar sin. An ceann greis, bhiodh sinn a’ tòiseachadh fhios agad a’ còmhradh ‘s ag innse sgeulachdan dha chèile agus seinn agus rudan mar sin agus nuair a thigeadh na solais air ais air bha thu faireachdainn rud beag de thàmailt gu robh sin air falbh, gu robh an suidheachadh, seòrsa de dhraoidheachd anns an t-suidheachadh a bha sin. Co-dhiù so bha mi smaoineachadh gun dèanadh sin dealbh-chluich glè mhath, ag obair le solais, ag obair le dorchadas.
[Kerr Gibb – Neach-aithris] Tha Às an Dorchadas a’ tighinn aig àm far a bheil dràma Gàidhlig ann an Glaschu pailt. Bho chionn cola-deug chaidh co-labhairt a chumail anns an robh còrr is 50 a’ toirt seachad bheachdan.
[Rona NicDhòmhnaill] Uill ‘s e dràma prìomh amas a th’ againne airson leasachadh a dhèanamh air oir tha e togail a’ chànain agus cuideachd tha e toirt cothrom dhan luchd-proifeiseanta a tha ag obair ann an dràma sa bhaile obair fhaighinn agus obair ùr a dhèanamh cuideachd.
[Kerr Gibb – Neach-aithris] Tha Catriona Leacsaidh Chaimbeul fhèin ag ràdh gu bheil an làrach air buaidh a thoirt air an dràma is gun cuir e ris an tachartas gu mòr.
[Catriona Leacsaidh Caimbeul] Seach gur e taigh cho beò le eachdraidhean teaghlaich a tha seo agus tha na gnothaichean aca timcheall oirnn is tha faireachdainn cho blàth, bha tòrr mòr a’ tighinn a-mach às agus dh’ atharraich e gu mòr bhon chiad bheachd a bh’ agam na mo cheann chun an rud a tha daoine dol a dh’ fhaicinn air an deireadh sheachdain.
[Kerr Gibb – Neach-aithris] ‘S ann feasgar Diardaoin, Dihaoine is Disathairne a thèid an dealbh-cluich air adhart, dealan ann no às. Kerr Gibb, BBC An Là, Glaschu.
Drama in the darkness
[Innes Munro – Presenter] Well, from fear to amazement, there are many feelings that we experience when the electricity and the lights go out at the same time. It’s these dark times that inspired the new play ‘Out of darkness’, which can be seen in Glasgow in the coming days, in a very different setting. Our reporter Kerr Gibb lit a candle and went to shed some light on the situation for us.
[Kerr Gibb – Reporter] This is the first time a Gaelic drama has been set in a particular location. A large old house in Glasgow. But where did the idea for a play set in the dark come from?
[Catriona Lexy Campbell] I was in Lewis on my holidays and the electricity was going off again and again and while we were in the darkness, it dawned on me how your emotions can change in that situation. At first you would feel quite fed up that the telly had gone off and that you couldn’t make a cup of tea with the kettle any more, and plenty moans about where the torches are and things like that. After a while, we’d start chatting and telling one another stories and singing and things like that, and once the lights would come back on you’d feel a slight sadness that the mystery had gone. Anyway, I thought that would make a good play, playing with lights and with darkness.
[Kerr Gibb – Reporter] ‘Out of Darkness’ has come at a busy time for Gaelic drama in Glasgow. A fortnight ago a conference was held in which more than 50 people participated.
[Rona MacDonald] Well, drama is a development priority of ours as it raises awareness of the language and also it provides work opportunities for professionals in the city who are involved in drama, and new work too.
[Kerr Gibb – Reporter] Catriona Lexy Campbell herself says that the location has had an impact on the play and that it’s a real asset to the event.
[Catriona Lexy Campbell] The house is filled with family histories and we are surrounded by their possessions and it has a really welcoming feeling. It has lots to offer and what people will see at the weekend will be vastly different to the first idea I had in my head.
[Kerr Gibb – Reporter] The play will take place Thursday, Friday and Saturday evening, with or without power. Kerr Gibb, BBC An Là, Glasgow.
Dràma san dorchadas
(Drama in the darkness)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Uisge-Beatha Gu Leòr (13/04/2015)
[Anne Lundon – Preseantair] Thòisich cuairt air an àrd-ùrlar de dhreach ùr na nobhail ainmeil Whisky Galore. Tha an dràma Uisge-Beatha Gu Leòr le Thèatair Nàiseanta na h-Alba stèidhichte ann an taigh-seinnse air Eilean Thodaigh agus na caractaran ag innse sgeulachd an t-soithich a chaidh fodha le 50,000 bogsa de dh'uisge-bheatha air bòrd. Seo Calum MacIllleathain.
[Calum MacIlleathain – Neach-aithris] Tha Uisge-Beatha Gu Leòr dìreach air cuairt a mhaireas sia seachdainean a thòiseachadh, le 17 làraichean gus fàilte a chur air. Chuir Iain Fionnlaigh MacLeòid dreach Gàidhlig air an nobhail agus tha còignear chleasaichean air an àrd-ùrlar. A' gabhail àite anns an là an-diugh taobh a-staigh taigh seinnse air Eilean Thodaigh, tha na caractaran a’ mìneachadh sgeulachd bàta a chaidh sìos làn uisge-beatha, dha strainnsear a th’air nochdadh anns a’ bhàr air an oidhche.
[Iain MacRath] Rud a tha sinne dèanamh tha e gu tur eadar-dhealaichte agus ga dhèanamh ann an dòigh a tha gu math diofraichte bhon leabhar. Tha sinn ag innse na stòraidh tha tachairt taobh a-staigh an leabhair ach ann an dòigh eadar-dhealaichte a-rithist.
[Calum MacIlleathain – Neach-aithris] Bidh comas aig daoine gun Ghàidhlig an dealbh-chluich a leantainn le sgàilean os cionn nan cleasaichean a’ taisbeanadh eadar-theangachadh Beurla. Tha Tèatair Nàiseanta na h-Alba cuideachd a’ dol a thrèanadh triùir ann an dràma Gàidhlig, dithis leis an sgioba chruthachail air cùl an dràma agus aonan leis an sgioba riochdachaidh.
[Megan NicGill-Fhaoilain] Tha mi nam treanaiche stiùiriche Gàidhlig agus bidh mise a’ suidhe anns na rehearsal room agus a’ cumail sùil air na tha a’ tachairt. Chan eil mise a-riamh, cha do dh’ obraich mise a-riamh anns an thèatar so ‘s e rud gu tur ùr a tha seo dhòmhsa.
[Calum MacIlleathain – Neach-aithris] Tha Uisge-Beatha Gu Leòr a-nise a’ siubhal mun cuairt air Alba, eadar na h-Eileanan an Iar agus prìomh-bhailtean na dùthcha. Agus ma tha sibh am beachd a dhol ann chan e dìreach taisbeanadh de dhràma a gheibh luchd-amhairc, le drama uisge-beatha ga thoirt seachad an-asgaidh air an oidhche cuideachd. Calum MacIlleathain, BBC An Là.
Whisky Galore
[Anne Lundon – Presenter] A stage tour of a new adaptation of the famous novel Whisky Galore has begun. The drama Whisky Galore, by the National Theatre of Scotland is based in a pub on the Isle of Todday and tells the story of the vessel which sunk with 50, 000 boxes of whisky on board. Here’s Calum MacLean.
[Calum MacLean – Reporter] Whisky Galore has just embarked on a 6-week tour of 17 locations. Iain Finlay MacLeod made a Gaelic version of the novel and there are five actors on stage. Taking place in this day and age inside a pub on the Isle of Todday, tha characters convey the story of a boat filled with whisky that sank to a stranger who appeared at the bar at night.
[Iain MacRae] What we are doing is completely different and we are doing in it a way that really differs from the book. We are telling the story of the book but in a different way again.
[Calum MacLean – Reporter] People without Gaelic will be able follow the play through a screen above the characters which displays the English translation. The National Theatre of Scotland is also going to train three people in Gaelic drama, two with the creative team behind the drama and one with the production team.
[Megan MacLellan] I’m a trainee Gaelic director and I will be sitting in the rehearsal room keeping an eye on what’s happening. I’ve never worked in the theatre so this is a completely new thing for me.
[Calum MacLean – Reporter] Whisky Galore is now on tour around Scotland, from the Western Isles to the country’s main cities. And if you intend to go it’s not just a play the audience will get, with a dram of whisky being given away for free on the night too. Calum MacLean, BBC An Là.
Uisge-Beatha Gu Leòr
(Whisky Galore)
Vocabulary Briathrachas
nobhail - novel
taigh-seinnse - pub
Tèatar Nàiseanta na h-Alba - National Theatre of Scotland
dreach - version
cleasaichean - actors
srainnsear - stranger
sgàilean - screen
also means umbrella
eadar-theangachadh - translation
trèanaiche stiùiridh - trainee director
an-asgaidh - free
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
- TIOTAL
- Litir bho Chlub Goilf Inbhir Nis
- EXTERNAL ID
- Z_PC_WGORDON3_008_024
- DEIT
- 1960
- LINN
- 1960an
- NEACH-FIOSRACHAIDH
- W Gordon
- AITHNEACHADH MAOINE
- 8653
- KEYWORDS
- litrichean
Club Goilf Inbhir Nis
goilf
Tha an ìomhaigh seo a' sealltainn litir bho Chlub Goilf Inbhir Nis gu Iain Gòrdain a' fuireach air Rathad Allt na Muilne ann an Inbhir Nis. Tha an litir a' cur an cuimhne an neach-faighinn gur e £7.10 sìnteas airson na bliadhna 1961, ri phàigheadh air 1d Faoilleach.
Air 13 Samhain 1883, chaidh Club Goilf Inbhir Nis a stèidheachadh, a' taghadh MacShimidh mar a' chiad cheann-suidhe. Thairis air na bliadhnaichean a lean, bhiodh buill a' chlub a' cluich sa Bhlàr Dhubh gus an deach cùrsaichean a chruthachadh aig An Raon Rèidh agus aig Cùil na Càbaig


text:
NL10 - Rev. Robert Walker
The Reverend Robert Walker, born in Ayrshire in 1755, spent his childhood in Rotterdam after his father became the minister of the Scots kirk there. Here he learned to ice skate on the frozen canals. Walker later returned to Scotland himself became a minister, although he seems not to have lost his fondness for skating. His antics on Duddingston Loch near Edinburgh were immortalised in a painting believed to be by Henry Raeburn, and The Skating Minister has become one of Scotland’s most iconic artworks. The same style of traditional skates can still be found in use in Rotterdam today.
NL10 An t-Urramach Raibeart Walker
Rugadh an t-Urramach Raibeart Walker ann an Siorrachd Àir ann an 1755, chuir e seachad òige ann an Rotterdam an dèidh do athair a bhith air fhastadh mar mhinistear air an eaglais Albannach an sin. An sin, dh’ionnsaich e spèileadh deighe air na claisean-uisge reòthte. Thill Walker às dèidh sin a dh’Alba agus thug e fhèin a-mach a bhith na mhinistear, ged tha coltas ann nach do chaill e a mheas air spèileadh. Bha a chleasan air Loch Duddingston faisg air Dùn Èideann sìormhaireannach tro dhealbh a thathar an dùil a chaidh a pheantadh le Eanraig Raeburn, agus thaThe Skating Minister air a thighinn gu bhith mar aon de na pìosan ealain as suaicheanta ann an Alba. Tha an aon stoidhle thraidiseanta de bhrògan-spèilidh air an cleachdadh fhathast ann an Rotterdam gus an latha an-diugh.


text:
Köln
‘S e mòr-bhaile air an àirde an iar-thuath na Gearmailte a th’ ann an Köln (Kölsch: Kölle, Cuimris: Cwlen, Beurla/Fraingis: Cologne, Duitsis: Keulen, Laideann: Colonia Agrippina). Tha e suidhichte aig 46m os cionn ìre na mara,[1] ri taobh na na h-Aibhne Rhein,[2] faisg air Bonn, anns an sgìre Köln fhèin, 34km air falbh bho Düsseldorf, 222km bho Hamburg agus 478km bho Bherlin, prìomh-bhaile na dùthcha.[3] Chaidh Köln a stèidheachadh ann am 38 R. C. leis na Ubii. Tha 998,105 daoine a’ fuireach anns a’ bhaile.[4], an 4mh baile as motha na dùthcha.[5]
Susbaint
Dual-chainntean[deasaich | deasaich an tùs]
Tha Kölsch, dual-chainnt a' bhaile, gu math làidir fhathast. Tha i ga bruidhinn le timcheall air 250,000 neach-labhairt, 's e sin gu bhith ¼ de mhuinntir Khöln. Tha ceangal ann eadar cànan agus cultar a' bhaile, gu h-àraidh aig àm Càrnabhail. Aig an àm seo den bhliadhna cleachdar Kölsch anns na h-òrain is anns na h-òraidean agus cluinnear i anns na sràidean agus aig na fèisean.
Foghlam[deasaich | deasaich an tùs]
Tha 11 oilthighean agus colaistean ann an Köln, ach 's e Oilthigh Chologne an t-oilthigh as motha agus aon de na oilthighean as sìne a tha anns a' Ghearmailt. Chaidh a stèidheachadh ann an 1388 aig àm Iompaireachd Naoimh nan Ròmanach.
Daoine Ainmeil[deasaich | deasaich an tùs]
- Iulia Agrippa: Màthair Nero.
- Albertus Magnus, manach agus neach-feallsanachd Gearmailteach
- Jacques Offenbach: (1819 – 1880) Cumadair-ciuil.
- Jan von Werth: (1591 - 1692) Seanailear
- Konrad Adenauer: (1876 – 1977) Ceann-suidhe na Gearmailte eadar 1949 agus 1963.
- Heinrich Böll: (1917 – 1985) Sgrìobhadair a bhuannaich an Duais Nobel ann an 1972.
- Carl Bosch: (1972 – 1940) Ceimigear.


text:
- TIOTAL
- Leabhar-latha Sheumais Banks, Maighstir-sgoile ann an Gallaibh, 1839-1860 - mapa 2
- EXTERNAL ID
- GB1741_P451_P003_MAP
- SIORRACHD/PARRAIST
- GALLAIBH
- DEIT
- 1860
- LINN
- 1840an; 1850an; 1860an
- CRUTHADAIR
- James Banks
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 9319
- KEYWORDS
- creideamh
eaglaisean
coitheanalan
briseadh na h-eaglais
soisgeulach
foghlum
foghlam
sgoiltean
sgoiltean eaglais
oideachadh
Chaidh an leabhar-latha seo a sgrìobhadh le James no Seumas Banks, maighstir-sgoile ann an Gallaibh eadar 1839 agus 1860.
Tha leabhar-latha Banks a' tòiseachadh ann an 1839 nuair a bha e a' fuireach ann an Dùn Èideann. Tha abairt san leabhar-latha o a làithean tràtha, ceann-latha 25mh Dàmhair 1839, nuair a tha e a' sgrìobhadh gu bheil e a' cur seachad ùine còmhla ri "another of the Normal Lads". O na facail seo tha e coltach gu robh Banks a' dèanamh treanadh mar thidsear aig sgoil den ainm 'the Normal and Sessional School of Edinburgh', air Sràid a' Mhargaidh. Sa Ghiblean 1840 ghluais e gu Inbhir Feisidh ann an Gallaibh gus an tòisicheadh e obair na mhaighstir-sgoile an sin agus san Dùbhlachd 1841, phòs e Eilidh Nic a' Mhuilleir à Pultneytown.
San Lùnastal 1843, ge ta, chaidh a chur às a dhreuchd ann an Inbhir Feisidh air sgàth, mar a chuir e fhèin e, "adhering to the Free Protesting Church of Scotland". Sa Chèitean 1843 dh'fhàg an treas pàirt de na ministearan Eaglais na h-Alba, agus cuideachd faisg air leth de na cothionalan aca, ach an cuireadh iad air bhonn Eaglais Shaor na h-Alba. 'S e tachartas mòr a bha seo, air a bheil Briseadh na h-Eaglaise, no an "Disruption" ann am Beurla, àm chudthromach ann an eachdraidh na h- Alba ùir. Tha leabhar-latha Banks a' toirt dhuinn beagan lèirsinn inntinneach air a' bhuaidh a dh'fhàg am Briseadh seo air beathannan dhaoine chumanta.
Ro àm Briseadh na h-Eaglaise ann an 1843, bha tòrr smachd aig Eaglais na h-Alba air sgoiltean Alba. Bha Seumas Banks air a threanadh a dhèanamh aig an Sgoil 'Normal agus Sessional' ann an Dùn Èideann, àite a bha air a ruith leis an 'General Assembly', b' e sin Àrd Sheanadh Eaglais na h-Alba, agus ann an Inbhir Feisidh bha e air a bhith a' teagasg aig sgoil a bha na "General Assembly school". Mar sin, nuair a cheangail e e fhèin ris an eaglais ùir, Eaglais Shaor na h-Alba, mar thorradh air sin chaill e obair, a thuarastal agus an taigh-sgoile far an robh e fhèin 's a theaghlach a' fuireach. San leabhar-latha an 23mh Màirt 1844 sgrìobh e, "Ever since my ejection I have lived at my father's house teaching for the last few weeks a few children who came in. My prospects of attaining another situation have been frequently blasted and the future is still very dark and sometimes I feel somewhat discouraged. But blessed be the name, I do not repent".
An dèidh greis dìomhain gun obair fhuair Banks cuireadh san Dàmhair 1845 a dhol a theagasg aig Sgoil na h-Eaglais Saoir ann an Ham, Gallaibh. Thog Eaglais Shaor na h-Alba ceudan de sgoiltean an dèidh a steidheachadh ann an 1843 agus b' e sgoil Ham tè dhiubh sin. Gu dearbh, ann an 1847 bha an Eaglais Shaor a' cumail a-mach gu robh barrachd air 44,000 sgoilearan gan teagasg sna sgoiltean ùra aca air feadh Alba.
Tha e coltach nach robh Banks ro thoilichte ann an Ham. San Dàmhair 1847 dh'innis e mar a chaidh a chur às a leth gun do rinn e ionnsaigh air gille san sgoil aige. Bha màthair a' ghille ag ràdh gu robh a mac "cut and his trousers torn" an dèidh do Bhanks dèideag a thoirt bhuaithe sa chlas. Sgrìobh Banks, "every influence has been used to stir the Minister, the people and even the very children against me". Chuir e a-steach iarrtas gun gabhadh a ghluasad gu sgoil ùr ach dh'fheumadh e fuireach ris an Lùnastal 1849 mus d' fhuair e a ghluasad gu Baile Dhubhthaich ann an Gallaibh.
Ach lean a dhroch fhortan ri Banks ann am Baile Dhubhthaich. Cha robh an sgoil ùr agus an taigh-sgoile ach letheach air an togail nuair a ràinig Banks 's an teaghlach, agus sgrìobh e nach robh aca an toiseach ach "only an old barn for both school and dwelling house". An dèidh dhaibh gluasad a-steach don taigh ùr aca, bhàsaich dithis den chloinn aig Seumas is Eilidh. Sgrìobh Banks na leabhar-latha gun tuirt dotair na sgìre gur e an taigh a bhith "cold and damp" a dh'adhbhraich bàs na cloinne.
San t-Samhainn 1850, fhuair Banks cuireadh do sgoil ùr agus ghluais an teaghlach a-rithist gu Cèis, far an do rinn Banks teagasg gus an do leig e dheth a dhreuchd san t-Samhainn 1873. Ghluais e an uair sin leis an teaghlach a Dhùn Èidinn.


text:
Monday 14th July 2014
Tha an ùine a’ ruith airson duine sam bith a tha airson pàirt a ghabhail ann am Fèis Eilean an Fhraoich am bliadhna, a tha a’ tòiseachadh air Diluain 21 an t-Iuchair. Tha roinn de luchd-teagaisg cliùiteach gu bhith aig an Fhèis am bliadhna aig Bun Sgoil Steòrnabhaigh an Eilean Leòdhais, le cuspairean leithid seinn, dràma, dannsa Gàidhealach agus iomadh diofar ionnstramaid gan tabhann tron t-seachdain. Tha clas croileagan ann do chlann aois 3-4 agus clas sònraichte ann airson clann a tha ann am P1-3 anns a’ bhun-sgoil. Bidh Fèis nan Deugairean ann fo stiùir Catriona Watt agus Andy Yearley.
Thèid cèilidh a chumail anns an Lanntair air Diciadain an 23 den t-Iuchair, far am bi an luchd-teagaisg a’ cluich a bharrachd air cuid den chlann bhon Fhèis. Thig cùisean gu crìoch air Dihaoine le dà chonsairt – aon feasgar agus aon air an oidhche.
Thuirt Peigi NicIllinnein, cathraiche na Fèise: “Tha cuid de na seinneadairean agus luchd-ciùil a tha mun cuairt an-diugh air an oideachadh fhaighinn tron Fhèis agus tha seo fìor aig Fèis Eilean an Fhraoich cuideachd. Tha seachdain trang air thoiseach oirnn agus mar as àbhaist fhuair sinn air cuid den luchd-teagaisg as fheàrr anns na h-Eileanan fhastadh airson pàirt a ghabhail anns an tachartas sònraichte seo, a gheibh air na sgilean aca a theagasg dhan chlann.”
Am measg an luchd-teagaisg a bhios ann am bliadhna tha Noel Eadie, Jane Hepburn, Matthew MacIllinnein agus Mairi NicLeòid.
Tha an comataidh cuideachd a’ sireadh dhaoine a bhiodh deònadh cuideachadh aig àm bìdh agus na h-amannan eadar chlasaichean. Gheibhear foirmichean-iarrtais agus fiosrachadh a bharrachd an oifis a’ Chomuinn Ghaidhealaich ann an Ceàrnag Phearsabhail an Steòrnabhagh no air 01851 703 487, agus faodar cuideachd fios a chur gu shona@feisean.org


text:
bathar Tuairisgeul
Bhidio SA 47
I.SA 47 Caractaran bunaiteach:
II. Cleachdadh SA 47 ann an rothair:
1.Name:
Cleachdadh 2.SA 47:
3.Warning air SA 47
4. Barrachd stiùiridhean:
5. SA 47:
6. Recipes SA 47:
7. SA Margaideachd 47:
III. SA 47 HNMR
IV. Ciamar a cheannach SA 47 bho AASraw?
1. Airson fios a chur thugainn leis a 'phost-d againnsiostam ceasnachaidh, no skype air-loidhneriochdaire seirbheis luchd-cleachdaidh (CSR).
2. Gus am fiosrachadh agus an seòladh agad a thairgse dhuinn a thoirt dhuinn.
Bheir 3.Our CSR dhut an luachadh, an teirm pàighidh, an àireamh rianachd, na dòighean lìbhrigidh agus an ceann-latha tuairmseach (ETA) dhut.
4. Thèid airgead a dhèanamh agus thèid an stuth a chuir a-mach ann an 12 uairean (Airson òrdugh taobh a-staigh 10kg).
Fhuair 5.Goods agus bheir iad beachdan.
Dèan cinnteach gu bheil am blog as fheàrr leotha:
Tuilleadh mion-fhiosrachadh mu dheidhinn stuthan iomchaidh,fàilte oirbh briogadh an seo.


text:
- TIOTAL
- Taobh a-staigh Cathair-eaglais an Naoimh Anndra, Inbhir Nis
- EXTERNAL ID
- PC_STAND_CATH_024
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an
- AITHNEACHADH MAOINE
- 30020
- KEYWORDS
- eaglaisean
cathair-eaglaisean
ailtireachd eaglaisean
taobh a-staigh eaglaisean
ailtireachd
uinneagan
San dealbh seo chithear a' Chathair-eaglais, a' coimhead on Chòisir don chorp-eaglais. Chaidh suidheachain na còisire an suaipeadh ann an 1909 airson nan suidheachain a th' ann an-diugh mar chuimhneachan air an Easbaig Seumas Kelly. Chaidh an sgrìon agus na geataichean iarainn an toirt air falbh ann an 1923 agus chaidh sgàilean Carragh-cuimhne a' Chogaidh, a th' ann fhathast, a chur nan àite.
Tha an uinneag aig ceann an 'iar' na Cathair-eaglais (chan ann san iar a tha i da-rìribh ach aig a ceann an ear-thuath, a chionns gu robh cuingealachaidhean san làraich aig àm an togail a' ciallachadh nach gabhadh a togail leis an altair aig a ceann an ear) cho mòr ri gin sam bith de a seòrsa ann an Alba. Coltach ris a' ghloine dhathach gu lèir san eaglais, chaidh an uinneag a dhèanamh le Hardman o Bhirmingham. 'S e a cuspair "Our Lord in Glory at the Last Judgement", agus 's e cuimhneachan air an Easbaig Èdein on sgìire-Easbaig a bh' innte.


text:
Chan urrainnear bòidhchead tatùthan dealan-dè a bhith air a dhèanamh nas àirde. Tha gach neach a tha a 'cur luach air nàdar air gràdh dealain-dè. Is e boireannaich as motha a tha sinn a 'faicinn aig a bheil dealain-dè air na cuirp aca mar tatù. Is e cumadh agus dathan dealain-dè na tha gan dèanamh foirfe airson obair ealain. Is e glè bheag de chuid den chorp a th 'ann nach urrainn dhan dealan-dè a bhith a' riochdachadh gu math.
An deach thu tro dhuilgheadasan no dhùbhlan beatha agus a fhuair thu thairis orra? Faodaidh an cleachdadh de dhealain-dè mar tatù do chuideachadh.
A 'ciallachadh tattoa dealain
Tha Dealan-dè a 'bruidhinn mu spioradalachd agus gaol. Faodaidh e psyche agus eadhon gràdh, miann agus gràdh a shealltainn. An #dealan-dè tha e gu math brèagha agus dathte, agus is e seo an adhbhar a bhiodh a 'mhòr-chuid de bhoireannaich airson a thoirt a-steach air na cuirp aca. Tha an eireachdail agus moit a tha e a 'toirt seachad nuair a tha e air a thoirt a-steach iongantach. Is e obair neach cuideigin a th 'ann gus co-dhùnadh càite a bheil e #tattoo a chur.
Tha an tatù dealan-dè iongantach agus iongantach. Thathar ag ràdh gu bheil an dealan-dè a 'dèanamh cruth-atharrachadh mus urrainn dha a bhith a' fàs àlainn. Mar thoradh air an sin, tha mòran bhrìgh co-cheangailte ri dealain-dè mar aiseirigh agus ath-bheothachadh. Bidh na Crìosdaidhean a 'toirt an dealan-dè mar aiseirigh Iosa Crìosd bho na mairbh agus a dhìrich gu na nèamhan.
Tha tatù dealain-dè cuideachd a 'ciallachadh Love, Resurrection and Rebirth, Spioradail agus an t-Anam, Ath-bheothachadh, Spioradail agus anam, Grace agus Femininity. Chan eil ann ach beagan de thattoos a bhios gad dhèanamh airson stad a chur orra agus a bhith a 'cur iarrtas air an ciall. Is e aon de na tattoos sin an tatù dealan-dè a tha a 'tighinn ann an diofar agus stoidhlichean. Cuideachd, tha Tattoos Ceilteach Dealan-dè nan samhlaidhean air Spioradail agus Pàganachd. Tha an tatù dealan-dè aillse broilleach a tha a 'toirt iomradh air agus cuideachd a' riochdachadh Hope agus Rebirth don fheadhainn a dh 'fhalbh.
1. Flùraichean duble agus dealan-dè dealbhadh tattoo cute dha nigheanan
Tha na sgeulachdan as brosnachail air an innse leis an dealbh de dhealain-dè. Chithear boireannaich a tha air a bhith beò bho aillse broilleach an-diugh, a 'cleachdadh dealain-dè gus còmhdach a chòmhdach air na pàirtean a tha a' toirt buaidh. tùs ìomhaigh
2. Pioramaid agus dealan-dè inc tùta cùil dha nigheanan
Bidh meud an dealan-dè an crochadh air càit a bheil thu airson a fàgail air do bhodhaig. Ge-tà, ma tha thu a 'smaoineachadh air rudeigin nas motha, faodaidh na sùileanan, an cuan no an cùl a bhith na àite freagarrach dha sin. tùs ìomhaigh
3. Dealbhadh tatù dealan-dè airson boireannaich air a 'chùl
Cuidichidh an neach-ealain thu a 'faighinn còmhla ris a' phròiseas a thagh thu an tatù dealan-dè ceart dhut fhèin ma tha thu fhathast ri thighinn gu co-dhùnadh. tùs ìomhaigh
4. Bùithtean cute de dhealbhadh tatù dealan-dè airson boireannaich
Faodar cèicichean, eòlas grànda agus pian a chur nan àite le dealain-dè air a bheil creutairean brèagha. A bheil thu nad bhoireannach a tha a 'feuchainn ri taobh do bhoireannaich a thaisbeanadh? tùs ìomhaigh
5. Dealbhadh tattoo sìmplidh tùsail sìmplidh do bhoireannaich
Ma tha thu nad dhuine a tha dèidheil air dealain-dè, is urrainn dhut a dhèanamh fireann beag gun a bhith a 'call an àilleachd a thig le dealain-dè nàdarra. tùs ìomhaigh
6. Beachd-smuaintean inc dealanach tatù dealan-dè
Rach airson an tatù dealan-dè. Is dòcha gu bheil thu nad dhuine a tha dèidheil air nàdar agus gu bheil criomagan ann gus falach; faodaidh dealain-dè na roghainnean as fheàrr dhut. tùs ìomhaigh
7. Compass agus inc tatù dealan-dè dha nigheanan air a 'chùl
Faodaidh tu spòrs a chuir ris na tattoan dealan-dè agad le bhith gan cruthachadh mu fhlùraichean no rud sam bith eile a tha inntinneach dhut. tùs ìomhaigh
8. Music nota agus beachd tattoo air ais airson dealan-dè do bhoireannaich le teachdaireachd; creidsinn
Aig deireadh an latha, tha thu toilichte gun d 'fhuair thu na creutairean àlainn sin a bha a' coimhead às do bhodhaig. Faodaidh tu a bhith a 'tarraing uiread de dhealain-dè mar a thogras tu fiù le faclan brèagha air an sgrìobhadh orra. tùs ìomhaigh
9. Beachd tattoo dealan-dè iongantach dha daoine a tha a 'faighinn fasan
Tha sgiathan dealain-dè dathte agus fìnealta. Tha fios gu bheil na sgiathan seo a 'cur an cèill tinneas agus truas an dèidh stoirm; fhathast a 'sealltainn neart gus dùbhlain a bhuannachadh. tùs ìomhaigh
10. Beachd-inc dealbhaidh dath agus dealan-dè airson dealbhadh
Tha diofar sheòrsaichean dealain-dè ann a dh 'fhaodadh gum bi thu airson taghadh ma tha thu deiseil airson an tattoo iongantach sin. tùs ìomhaigh
11. Tarsainn stamag smaointean tattoo dealain-dè airson boireannaich
Tha tattoos dealain-dè cho gòrach is urrainn dhut aire a thoirt do chuid de na pàirtean mothachail den bhodhaig aca. tùs ìomhaigh
12. Beannachadh gorm dubh airson tatù dealan-dè air a 'chùl
Dèan ceangal ris na h-eileamaidean nàdair leis an tattoo àlainn seo. Faodaidh tu an tatù a fàgail air pàirt sam bith den chorp agus bidh an ealain fhathast iongantach. tùs ìomhaigh


text:
- TIOTAL
- Turas gu Caol Loch Aillse
- EXTERNAL ID
- HCD00542
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1910an; 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12247
- KEYWORDS
- daoine
bailtean
turasan
zoomable
deilbh leudachail
Tha mòran dhaoine a' coiseachd seachad air bùth Dhonnchaidh Mhic a' Phearsain. 'S dòcha gun robh iad air turas latha à Inbhir Nis a bha gu math mòr-chòrdte, no 's dòcha gur ann air a' bhàta-smùide a thàinig iad. Tha iad air tighinn o thaobh an rèile is a' chidhe, is tha coltas gu bheil cùisean a' còrdadh riutha uile
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Caisteal Dùn Bheagain, An t-Eilean Sgitheanach
- EXTERNAL ID
- HCD_CARD_089
- ÀITE
- Dùn Bheagan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12908
- KEYWORDS
- caisteal
clann
Macleòid
Dùn Bheagan
seann rudan
Tha am prìomh dhòigh a-steach do Chaisteal Dùn Bheagain air rathad a bhios a' dol tro ghàraidhean snoga le Loch Dùn Bheagain ari fhaicinn anns a' chùl. Tha grunn dhiofar thogalaichean a' dèanamh suas a' Chaisteil 's iad uile bho àm eadar-dhealaichte agus Ceann-cinnidh leis a' phàirt as sine den Chaisteal air a thogail anns an 13mh linn. Ach, anns na 1840an agus 1850an rinn an ceann-cinnidh ath-thogail air a' chaisteal, a' dèanamh an dreach bhon taobh a-muigh cunabhalach agus 's e sin a tha ri fhaicinn an-diugh. Tha an caisteal agus na seann rudan ainmeil na bhroinn agus na gàraidhean air leth taitneach do luchd-turais air an Eilean Sgitheanach. Bidh na mìltean dhiubh a' toirt sùil sios don phrìosan agus air na dealbhan Zoffany agus Raeburn de shìnnsearan MhicLeòid agus a' toirt spèis don Bhratach Shìdhe ainmeil àrsaidh a bhios air a sgaoileadh nuair a bhios Clann MhicLeòid ann an èiginn
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Bàgh Ùige, an t-Eilean Sgiathanach
- EXTERNAL ID
- HCD00492
- ÀITE
- Ùige
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Snìothasort
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12199
- KEYWORDS
- bàghan
tùir
eaglaisean
bailtean
dealbhan-tìre
aiseagan
iasgach
bàtaichean
zoomable
deilbh leudachail
'S e baile croitearachd is iasgaich ann an iar-thuath an Eilein Sgiathanaich a th'ann an Ùige, suidhichte timcheall air bàgh seasgair far am bheil aiseag a' ruith dha na Hearadh is do Uibhist a Tuath. Ann am meadhan an deilbh chithear an tùr no tùr-faoin, a chaidh a thogail mu 1840 le Caiptean Friseal, aig an robh a' mhòr-chuid de Chille Mhoire aig an àm. Chaidh Eaglais Shaor Ùige, a th'air an leathad gu taobh clì an tùir, a thogail ann an 1847
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Taigh-òsta an Stèisein, An Gearastan
- EXTERNAL ID
- PC_WELLS_POSTCARDS_105
- ÀITE
- An Gearastan
- SIORRACHD/PARRAIST
- INBHIR NIS: Cill Mhàillidh
- NEACH-FIOSRACHAIDH
- Michael Wells
- AITHNEACHADH MAOINE
- 30285
- KEYWORDS
- Loch Abar
taighean-òsta
Sealladh de Thaigh-òsta an Stèisein, an-diugh Taigh-òsta na Gàidhealtachd, suidhichte ann am meahdan A' Ghearastain.
'S e baile air an Linne Dhubh air an oithir an iar aig ceann a deas Canàl a' Chaledonian ann an sgàil Bheinn Nibheis a th' anns A' Ghearastan.
Bhruidhinn Pàrlamaid na h-Alba an toiseach ann an 1597 air baile a stèidheachadh ann an Loch Abar, ach 's ann ri linn Co-fhlaitheas Cromwell a thog an Seanailear Monk dùn ann eadar 1654 agus 1655. 'S e Inbhir Lòchaidh an t-ainm a bh' air an toiseach, agus bha gearastan de 2000 saighdear ann, a bharrachd air luchd-obrach, luchd-frithealaidh, mnathan agus clann a chaidh a dh'fhuireach ann am baile beag faisg air an dùn. An sin chaidh àireamhan am meud mean air mhean, a rèir Eachdraidh-beatha Sir Eòghainn Camshron Loch Iall, 'by the accession of others in desperate circumstances, whom the hopes of gain, and the security of living safe from the prosecutions of their defrauded creditors, allured from all parts of the kingdom' agus bho am measg a leithid de 'needy desparadoes' cha robh trioblaid sam bith aig an riaghaltas ann a bhith a' togail luchd-brathaidh.
An dèidh Ath-stèidheachadh a' Chrùin, thog an Seanailear MacAoidh dùn eile air an tug e ainm Rìgh Uilleim. Chaidh am baile ath-ainmeacheadh mar Bhorgh Màiri, an dèidh bean an rìgh, an àite Borgh Ghòrdain, an t-ainm a bh' air o thùs oir chaidh a thogail air fearann a bhuineadh do na Gòrdanaich. Chaidh a mhilleadh ri linn ar-a-mach 1745, agus gus am biodh e na b' fhasa an dùn a dhìon, chaidh a thogail a-rithist. Nuair a chaidh oighreachd nan Gòrdanach a reic do Shir Donnchadh Camshron, dh'fheuch e ri ainm a' bhaile atharrachadh gu Baile Dhonnchaidh, ach cha deach leis. B'e "An Gearasdan" a bh' aig muinntir an àite air riamh, agus b' e sin an t-ainm a mhair
Ann an 1884, reic Oifis a' Chogaidh an dùn ri Alasdair Caimbeul, fear Magh Eadh. Thug Achd Pàrlamaid air a' bhean aige an dùn a reic ann an 1889, gus àite a dhèanamh dhan rathad-iarainn a bhathar an dùil a thogail ann an taobh an iar na Gàidhealtachd.


text:
Tuesday 10th February 2015
Tha Meanbh-chuileag, an t-seirbheis dràma-oideachaidh a tha mar phàirt den iomairt Fèisgoil aig Fèisean nan Gàidheal, air chuairt an-dràsta le ‘Obair Latha Tòiseachaidh’, dràma Bheurla stèidhichte aig àm a’ Chogaidh Mhòir. Le deich taisbeanaidhean ann an ochd sgoiltean, tha an dealbh-cluiche air a chur ri chèile gus toirt air cloinn smaoineachadh air a’ bhuaidh a bh’ aig a’ Chogadh air muinntir na Gàidhealtachd. Bidh clann ann am bun-sgoiltean air feadh Loch Abar, Earra-Ghàidheal is siorrachd Pheairt a’ faicinn an dealbh-cluiche eadar-obrachail seo, is tha cothrom ann dhaibh abairt Ghàidhlig no dhà ionnsachadh an cois an taisbeanaidh.
Ag innse sgeulachd balaich òig Ghàidhealaich ‘s e an dùil falbh don oilthigh, ionnsaichidh clann mu bheatha air a’ Ghàidhlteachd aig toiseach an 20mh linn, agus cuideachd mu bheatha an t-saighdeir sna treinnsichean. ‘S e Dougie Beck, fear de dh’oifigearan dràma na buidhne, a leasaich an dealbh-cluiche, le taic bho Aonghas MacLeòid (a tha cuideachd na oifigear dràma aig Fèisean nan Gàidheal), agus Artair Donald, an cleasaiche iomraiteach.
Mar a thuirt Dougie: “Chaidh an dealbh-cluiche seo a dhèanamh sa Ghàidhlig an toiseach, is chaidh a thoirt timcheall sgoiltean Gàidhlig an-uiridh. Leis gu bheil sinn air tòrr a dhèanamh ann an sgoiltean Beurla o chionn beagan bhliadhnaichean is sinn an sàs ann a bhith a’ teagasg Gàidhlig mar dhàrna cànain, bha sinn airson cothrom a thoirt do chloinn dràma fhaicinn a bha a’ fighe còmhla Gàidhlig, eachdraidh agus dòighean-beatha dhaoine a bha beò aig àm a tha fìor chudromach ann an eachdraidh na Gàidhealtachd. Chaidh a chur ri chèile le sùil air a’ chuireacalaim airson sàr-mhathais, is mar sin, a bharrachd air an spòrs a tha na lùib, tha buannachadan dha-rìribh ann don chloinn a thaobh foghlaim.”
Tha an taisbeanadh aona-neach seo gu bhith a’ tadhal air na sgoiltean a leanas:
Diluain 9 Gearran – Bun-sgoil Inbhir Lòchaidh
Diluain 9 Gearran – Bun-sgoil na Ban-naoimh Brìghde
Dimàirt 10 Gearran – Bun-sgoil Shrath na h-Apann
Diciadain 11 Gearran – Bun-sgoil Ghleann Lìomhainn
Diardaoin 12 Gearran – Bun-sgoiltean Dhrochaid an Aonachain agus Dhrochaid Ruaidh
Diardaoin 12 Gearran – Bun-sgoiltean Achadh an Todhair Uaraich agus a’ Ghearasdain
Dihaoine 13 Gearran – Bun-sgoil Bhanbhaidh
Airson tuilleadh fiosrachaidh mun dealbh-chluich agus mun turas cuir fios gu Dougie Beck aig oifis Fèisean nan Gàidheal ann an Inbhir Nis air 01397 704132 no dougie@feisean.org


text:
Cubhait (baile)
'S e prìomh-bhaile Chubhait a tha ann am Kuwait City, (Baile Chubhait, Arabais: مدينة الكويت, Madīnat al-Kūwait). Anns a’ bhliadhna 2005 bha 32,500 duine a’ fuireach anns a’ bhaile fhèin, ach bha 2.38 millean duine a’ fuireach ann an àrd-bhaile Chubhait. Tha am baile suidhichte air a’ Chamas Pheirseanach ann am meadhan na dùthcha. Tha pàrlamaid Chubhait, ris an canar Majlis Al-Umma, suidhichte an seo. Cuideachd tha mòran oifisean riaghaltach, mòran bhancaichean agus ionadan malairteach ann. Mar sin dheth 's e teas meadhan poileataigeach 's ionmhasail na dùthcha a th’ ann am baile Chubhait.
Tha port-adhair eadar-nàiseanta aige cuideachd, an Kuwait International Airport. Tha port-mara Shuwaikh agus port-mara Al Ahmadi mu 50 cilemeatair air falbh, deas air baile Chubhait.


text:
- Amasan DASG
- Mu Chorpas na Gàidhlig
- Mu Fhaclan bhon t-Sluagh
- Mar a bheirear iomradh
- Eachdraidh
- Faclair Eachdraidheil na Gàidhlig (FEG)
- Sgioba DASG
- Bòrd Comhairleachaidh
- Foillseachaidhean
- Taing
- Dòighean gus cuideachadh
- Dlighe-sgrìobhaidh
- Riaghailtean Cleachdaidh
- Cuir Fios Thugainn
- DASG Launch
- Gairm Index
A’ Chàisg
A-measg chruinnichidhean DASG agus iomairtean eile mar Phròiseact MhicGilleMhìcheil MhicBhatair gheibhear pìosan fiosrachaidh eadar-dhealaichte a tha a’ toirt sealladh air mar a tha a’ Chàisg air cruthachadh tuigsinn shaoghalta coimhearsnachdan Ghàidhealach. Ann an cumanta le cultaran eile, tha a’ Chàisg a’ samhlachadh ri toiseach an Earraich agus mar sin ath-bheòthachadh bliadhnail agus toiseach beatha ùra. Airson coimhearsnachdan Chrìosdaidh tha seo an uair sin air a chuir an luib modhaidhean a’ chreidimh ud, agus gu h-àraid bàs agus Aiseirigh Ìosa. Chì sinn seo anns am freumhachd a tha aig na faclan leis a bheil sinn a’ comharrachadh an t-àm seo den bhliadhna. Tha a’ Chàisg co-cheangailte ris an Laideann pascha - facal a tha a’ tighinn bhon Eabhrach Pesah air an neo Passover. ’S e ainm eile Gàidhlig airson àm na Càisge Seachdainn na Ceusda air an neo the Week of the Crucifixion.
Tha a’ bhun-stèidh Dhiadhaidh seo soilleir ann an earrann bhon dàrna leabhar aig Carmina Gadelica. Tha an earrann seo a’ deanamh iomradh air a’ chreideamh a bha ann gum biodh a’ ghrian a’ dannsa air Là na Càisge mar chuimhneachan air an Aiseirigh aig Crìosd:
The people say that the sun dances on this day in joy for a risen Saviour. Old Barbara Macphie at Dreimsdale saw this once, but only once, during her long life. And the good woman, of high natural intelligence, described in poetic language and with religious fervour what she saw or believed she saw from the summit of Benmore:- ‘Bha-ghrian or-ghil an deigh eirigh air sgeith nam beann mora agus i a caochladh dath – uaine, purpaidh, dearg, cra-dhearg, geal, gile-gheal, agus oir-gheal, mar ghloir Dhe nan dul do chlanna dhaona. Bha i a dannsadh a sios agus a suas ann an gairdeachas ri ais-eirigh aigh Slanuighear gradhach nam buadh.’
Bha tarraingeachd shaoghalta cuideachd aig àm na Càisge agus na creideamhan ris an robh ì a’ samhlachadh is bhiodh bàird a’ cuir car air modhaidhean is ìomhaigheachd na ràithe nan saothair. Chìthear seo anns an dàn ‘Ciadain na Creach’ le Ruaidhri Mac Mhuirich, An Clàrsair Dall. Tha an t-òran seo na mharbhrann gu Iain Breac Mac Leòid, ceann-cinnidh Mhic Leòid Dhùin Bheagain. B’ e easan pàtran Mhic Mhuirich agus chaochail e, mar a tha am bàird ag innse dhuinn, “an deireadh a’ Charghais…ann an seachdain na Ceusda”. Tha Mac Mhuirich a’ tarraing air ìomhaigheachd thraidiseanta na Càisge – an t-ath-bheòthachadh bliadhnail air na rinn mi iomradh – agus ga cuir bun-os-cionn airson dealbhachadh na tha easan agus sgìre MhicLeòid air call le bàs an duine.
An àite bhith a’ faighinn spionnadh as ùr airson a bheatha tha e a’ cantainn “fhuair mi dìnneir là Càisge, is cha b’fheairrde mo ghean i” agus “an diu gur buan dhomh ri aithris/gun d’ bhuail an t-earrach seo bròg orm.” Tha an truas aige a’ tighinn gu ceann leis an rann far a bheil e ag radh:
dh’fhalbh mo lathaichean éibhinn
on a thréig sibh Clàr Sgìthe:
tha mo thaice ’sna Hearadh
an déidh fhalach ’na aonar.
Tha Ruaidhri Mac Mhuirich a’ faireachdainn mar gu bheil e air pàrant a chall agus tha e a’ glacadh seo tro ìomhaigh Chrìosdaidh an uain:
an diu a dh’fhaodas mi ràitinn
gur uan gun mhàthair ’san treud mi;
’s ann as gnàth dhomh bhith tursach,
gun bhrath furtachd as t’eugmhais;
Ach, ro crìoch na cumha, tha Mac Mhuirich a’ cuir car eile air an ìomhaigheachd aige agus e a’ bruidhinn air Ruaidhri Mac Leòid, mac agus oighre Iain Bhric. Tha aire a’ bhàird a-nis a’ tilleadh ri beatha thairis bàis agus mar a tha an ath ghinealach a’ fàs agus a’ gabhal àite an fheadhainn a chaidh romhpa. Anns an rann mu dheireadh aige tha e a’ cleachdadh ìomhaigh chraoibhe airson a bhith a’ mìneachadh air na dleasdanasan a bhios aig Ruaidhri òg ma tha e gus leantainn eismplear athair agus an deagh bhuaidh a bha aigeasan air bheatha a’ chinnidh. ’S e ìomhaigheachd na craoibhe rud a tha cumant an dà chuid mar phàirt de ìomhaigheachd thraidiseanta an Earraich agus ann an còd molaidh nam bàrd Gàidhealach:
Maide dh’fhàs ’na chraoibh thoraidh
fo bhlàth onarach àlainn
ann an lios nan crann euchdadh –
bha tlachd nan ceud anns gach àit air:
lean an dùthchas bu chathair,
a mhic an athar a chràidh sinn;
na bi ad chrìonaich gun duilleach
anns an ionad ’n do thàmh thu.
Leis an sin, ma tha, chì sinn gun do thòisch Mac Mhuirich le bhith a’ cuir ìomhaigheachd na Càisge air char airson a dhòrainn mu bhàs Iain MhicLeòid a lìbhrigeadh. Ach aig a’ cheann-thall tha e a’ crìochnachadh le bhith a’ tilleadh gu modhaidhean traidiseanta na ràithe airson a bhith a' conaltradh gu mac Mhic Leòid – a’ bheatha ùr a tha a’ tighinn dhan sgìre – dè na dòchasan a tha aca air a shon. ('S e seo dòchasan ris nach coinneachadh Ruaidhri MacLeòid, mar a chithear ann an dàn eile le Mac Mhuirich, ‘Òran do Mhac Leòid Dhùn Bheagain’).
Mar a sheallas na h-eisimplearan seo dhuinn, bha na atharrachaidhean farsaing a thigeadh aig a’ Chàisge na’n spionnadh do Ghàidheil a bhith a’ meòrachadh air iomadach chùisean, agus bha roinn de chreideamhan Diadhaidh agus saoghalta air an glacadh tro ìomhaigheachd na ràithe. Chithear seo ann an cùisean phoileataiceach ionadail ’s a cheart uiread ’s a chi ann an sgeul na h-Aiseirigh.
Facebook: https://www.facebook.com/DasgGlaschu
Twitter: https://twitter.com/DASG_Glaschu
Chan eil beachdan rim faotainn airson a’ phuist seo
Na puist mu dheireadh
19mh an t-Iuchar 2018
’S dlùth a tha na bannan a th’ againn uile ris ar cànan màthaireil.
12mh an t-Iuchar 2018
Tha mi air a bhith na bu mheasaile air ceannadach bhon a chaidh mo mhaoladh o chionn ghoirid – cùis-mhulaid a th’ ann am maoladh an òganaich – ach tha e air cothrom a thoirt dhomh Faclan bhon t-Sluagh a chleachdadh, a’ tòir air briathrachas ùr co-cheangailte ri adan.
Diardaoin 5mh den t-Iuchair
Thairis air na mìosan a dh’fhalbh, tha mi air a bhith a’ cur taic ris an rannsachadh a tha Fandabi dozi (mar as àithne dha daoine e air na meadhanan sòisealta) ris an-dràsta.
28 an t-Ògmhios 2018
A’ buanachadh bhon bhloga ceana agam mu dheidhinn an làntachd nam facal a tha a’ buntainn ri pàirtean den chuibhle, an t-seachdain seo tha mi ag iarraidh sealltain ris a’ ghnìomhachas snìomha agus na h-innealan a tha air an cleachdadh airson snàith a dhèanamh.


text:
Tobar an t-seanchais air na Lochan
Càite an robh na taighean saillidh ann an sgìre nan Lòch ann an Leòdhas? Càite an robh an cairidh is dè bh' ann?
'S e sin dìreach cuid de na ceistean a tha Comann Eachdraidh Cheann a Tuath nan Loch agus a' bhuidheann Cabraich a' freagairt is iad a' cruinneachadh fiosrachaidh mu sheann ainmean àite ann an sgìre nan Loch.
'S e miann na pròiseict seanchas a ghlèidheadh is seann ainmean àite is faclan a thoirt beò às ùr.
"Tha tòrr teicneòlais ann an-diugh a thaobh clàradh mapaichean agus tha e gu math duilich càil fhaighinn far am faod thu an t-ainm a th' aig na daoine anns an àite fhèin a chur air a' chlàr sin", thuirt Magaidh Nic a' Ghobhainn bho Chabraich.
Sgilean
"Bha sinne a' feuchainn ri dòigh eile fhaighinn timcheall air sin. Chaidh liostaichean a dhèanamh is bidh iad feumail gu daoine uaireigin, ach tha sinn a' coimhead ris bho thaobh dè am fiosrachadh eile a th' aig daoine is dè na sgilean a th' aca airson a bhith a' dèanamh rud às ùr", thuirt i.
Tha na fhuair iad thuige seo ga thoirt còmhla fon ainm 'Làraich', is bidh taisbeanadh ann aig deireadh an Fhaoillich.
Am measg eile, bidh cothrom ann coimhead air fiolm goirid a rinneadh an-uiridh, dealbhan den sgìre, agus a' coimhead air mapaichean den mhòintich, de leithid thobraichean is mhuilnean, agus de ghnothaichean iasgaich.
Tha na buidhnean cuideachd ag obair còmhla ri cloinn-sgoile san sgìre, is an dòchas an obair sin a leudachadh.
Thòisich iad mar-thà ann an Sgoil nan Loch.
"Lorg sinn fiosrachadh ceud bliadhna de dh'aois mu dheidhinn balach beag agus tha e a' dol a-mach còmhla ri athair is a mhàthair is iad a' dol a chruinneachadh ràth feamainn airson a dhol air na feannagan", thuirt Magaidh.
Sùileachan
"Seanchas beag snog a tha sin a bhios na shùileachan dha clann an là an-diugh.
"Thog sinn air sin, a' smaoineachadh dè seòrsa ròpa a bhiodh aca agus dè sèorsa clèibh airson an fheamainn a sgaoileadh air an talamh.
"Tha sinn a' dol a thoirt cuideigin a-steach dhan sgoil a bhios a' dèanamh ròpa agus clèibh airson ceangal a dhèanamh eadar an là an-diugh agus an t-seòrsa beatha a bh' aig daoine bho chionn ceud bliadhna.
Bidh an taisbeanadh aca Dihaoine an 28mh is Disathairne an 29mh den mhìos eadar 2:00f is 7:30f ann an Ionad Coimhearsnachd nan Loch ann an Liùrbost.


text:
- TIOTAL
- Teisteanas Roinn Foghlaim na h-Alba
- EXTERNAL ID
- Z_PC_WGORDON3_001_001
- DEIT
- 1900
- LINN
- 1900an
- NEACH-FIOSRACHAIDH
- W Gordon
- AITHNEACHADH MAOINE
- 8365
- KEYWORDS
- foghlam
teisteanas airidh
teisteanasan
roinnean foghlaim
Roinn Foghlaim na h-Alba
teisteanasan
sgoiltean
Tha an ìomhaigh seo a' sealltainn còmhdach teisteanais, a chaidh a lìbhrigeadh le Roinn Foghlaim na h-Alba.
Thàinig frithealadh sgoile ann an Alba gu bhith èigeantach do chloinn eadar 5 agus 13 bliadhna a dh'aois, le cur an gnìomh Achd an Fhoghlaim (Alba) ann an 1872. Chaidh buidheann riaghlaidh fon ainm Roinn Foghlaim na h-Alba a chruthachadh, aig an robh dleastanas riaghladh nan sgoiltean a ghabhail thairis bho Eaglais na h-Alba. Bha oifisean na roinne stèidhichte an toiseach ann an Lunnainn ach mu 1918 bha ceistean gan togail ann an Alba agus chaidh an roinn atharrachadh gu Dùn Èideann, fon ainm ùr Roinn Foghlaim na h-Alba.
Chaidh an Teisteanas a thoirt a-steach ann an 1892 gus deireadh foghlam bun-sgoile a chomharrachadh. An toiseach, bha aig sgoilear ris an teisteanas a chosnadh ro aois 13, ach mu 1903 bha an t-slighe gu cosnadh an teisteanais air atharrachadh gu nàdarrach gu deuchainn teisteanais a dh'fheumadh sgoilearan air fad a shuidhe ro aois 12 sa bhun-sgoil. Bha an fheadhainn a chosnadh àrd-ìre san deuchainn airidh air a dhol air adhart gu cùrsa còig bliadhna san àrd-sgoil, a' crìochnachadh le teisteanas fàgail


text:
Amsterdam, An Òlaind - September 13, 2017 - Bidh Dalet Digital Media Systems, prìomh sholaraiche fuasglaidhean agus seirbheisean do chraoladairean agus proifeiseantaich susbaint, a 'taisbeanadh pannal amalaichte Dalet Xtend airson Adobe® Premiere® Pro CC aig IBC2017. Bidh Dalet Xtend a 'ceangal luchd-cleachdaidh Adobe Premiere Pro gu àrd-ùrlar Dalet Galaxy MAM & Orchestration, a' solarachadh geata dìreach air so-mhaoin le meata-dàta agus a 'cuideachadh ...Leugh Tuilleadh »
Dachaigh » Tag Archives: sruth-obrach riochdachaidh iomairt


text:
Moladh air luchd-sreap
Rinn Sgioba Teasairginn a' Mhonaidh Ruaidh moladh air na rinn dithis shreapadairean a chaidh a ghlacadh gu h-obann ann an droch aimsir.
Bha an dithis bhoireannach, a tha nan oileanaich à Liverpool, air rìreadh gu àrd-mhàgh a' Mhonaidh Ruaidh Diciadain, ach thugadh orra fasgadh a ghabhail anns an sgàilean a bha iad air a thoirt leotha nuair a dh'èirich a' ghaoth.
Chuireadh heileacoptair nam Maor-Cladaich dhan ionnsaigh, a thuilleadh air buill den sgioba theasairginn, a lorg iad air a' bheinn.
Thuirt ceannard na sgioba, Uilleam MacAnndrais, gun robh "an dithis bhoireannach òg seo air a dhèanamh math dha-rìribh ann an suidheachadh uabhasach. Rinn iad co-dhùnaidhean gu math ciallach, agus bha an uidheamachd cheart aca."


text:
29 an Giblean
'S e 29 an Giblean an 119mh latha dhen bhliadhna a rèir a' Mhìosachain Ghriogaraich (120mh ann am bliadhna-leum). Tha 246 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1670 - Chaidh Emilio Bonaventura Altieri a thaghadh mar Phàpa Clemens X ann an Cathair na Bhatacain.
Breithean[deasaich | deasaich an tùs]
- 1889 - Adolf Hitler, ann am Braunau am Inn. Deachdaire às an Ostair.
- 1893 - Harold Clayton Urey ann an Walkerton, Indiana. Ceimigear às na Stàitean Aonaichte.
- 1957 - Daniel Day-Lewis ann an Lunnainn. Cleasaiche à Èirinn.
Bàsan[deasaich | deasaich an tùs]
- 1676 - Michiel de Ruyter, ann am Bàgh Siracusa. Àrd-mharaiche às na Tìrean Ìsle.
- 1937 - Wallace Carothers, ann am Philadelphia. Ceimigear às na Stàitean Aonaichte.
- 1861 - José María Obando, ann an El Rosal. Neach-poileataigs à Coloimbia.


text:
- TIOTAL
- An t-Urramach Adhamh Gunnach à Diùirnis
- EXTERNAL ID
- QZP40_467_P373
- ÀITE
- Diùranais
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Diùirnis
- DEIT
- 1897
- LINN
- 1890an
- CRUTHADAIR
- Rev Adam Gunn, MA & John Mackay (eds)
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31259
- KEYWORDS
- ministearan
searmonaichean
Rugadh Adhamh Gunnach air a' 15mh den Lùnastal 1859 aig Srathaidh ann an Cataibh. Bha e na oileanach ann an Cill Rìmhinn an toiseach (D.D., 1917), is an uairsin aig a' Cholaiste Ùr, Dùn Eideann. Thòisich e a' searmonachadh ann an 1888 is chaidh a shuidheachadh ann am parraist Dhiùirnis (Durness) goirid an dèidh sin. Ann an 1895, phòs e nighean leis an Urr. Dòmhnall MacCoinnich às A' Bhlàran Odhar. Bhàsaich e ann an 1925.
Rinn Adhamh Gunnach mòran sgrìobhadh do dh'iomadh iris Cheilteach, mar 'The Celtic Monthly' is Gnothaichean Chomann Gàidhlig Inbhir Nis.
Tha an dealbh seo air a thoirt o 'Sutherland and the Reay Country' deasaichte leis an Urr Adhamh Gunnach & Iain MacAoidh, 1897


text:
Nicolae Ceauşescu
B' e ceann-suidhe Romàinia agus cathraiche Pàrtaidh Comannach Romàinia (Romàinis: Partidul Comunist Român, Scornicești 26 am Faoilleach 1918 - Târgoviște 25 an Dùbhlachd 1989) bho 1965 gu ruige 1989 a bh' ann an Nicolae Ceauşescu (IPA: nikoˈla.e t͡ʃe̯a.uˈʃesku).[1]
Beatha[deasaich | deasaich an tùs]
Rugadh Nicolae Ceauşescu ann am baile beag san sgìre Olt, ann an ceann a deas Romàinia. B' e croitear bochd a bh' ann athair, Andruță, aig an robh dìreach 3 heactairean dhe fearainn ach cha bu ghann a droch nàdar. Fhuair Alexandrina, a mhàthair, deichnear duine-cloinne. Bha an teaghlach uabhasach bochd agus cha robh ach dà sheòmar san taigh aca agus b' e Mămăliga, seòrsa dhe brochan, a dh' itheadh iad a h-uile latha. Dh'fhàg Nicolae beag an sgoil agus am baile nuair a bha e dìreach 11 bliadhna a dh'aois agus chaidh e a dh'obair ann am Bucharest[1] far an robh e na phreantas ghreusaiche agus esan a' fuireach aig taigh a phiuthair, Niculina Rusescu. B' e ball a' phàrtaidh comannach a bh' anns a' ghreusaiche.
Iomraidhean[deasaich | deasaich an tùs]
- ↑ 1.0 1.1 “26 ianuarie, ziua în care s-a născut Nicolae Ceauşescu, ultimul preşedinte al statului comunist român” (Romàinis), Ziarul Unirea. 25mh dhen Fhaoilleach 2014. Air a thogail 2na dhen Lùnasdal 2017.


text:
‘S e an an-diugh (04 Dàmhair) Latha Nàiseanta na Bàrdachd.
Tha ceangal làidir aig Pàrlamaid na h-Alba ri bàrdachd. Tha earrannan bàrdachd am measg na tha sgrìobhte air Balla a’ Chanongate aig Pàrlamaid na h-Alba.
Am measg a’ bhardachd air a’ bhalla, tha earrann le Deòrsa Mac Iain Dheòrsa.
“Is i Alba nan Gall’s nan Gaidheal is gàire is blàth is beatha dhomh”.
Nuair a dh’fhosgail togalach ùr Pàrlamaid na h-Alba ann an, chaidh dàin Open the Door sa sgrìobhadh le Makar na h-Alba, Edwin Morgan nach maireann. Dh’iarr sinn air Rody Gorman (@RodyGorman) Gàidhlig a chur air dhuinn – Fosglaibh na Dorsan!
Sgrìobh Makar ùr na h-Alba Liz Lochead dàn eile airson fosgladh na ceathramh seisein den Phàrlamaid an uiridh – Open agus dh’iarr sinn air Rody eadar-theangachadh eile a chur air dòigh.
Seo na sgrìobh e:
Fosglaibh
‘Fosglaibh na Dorsan’ a thuirt am Bàrd,
’s e a-mach air ‘a’ mhiann as dùrachdaiche againn’ –
gun tòisich an obair agaibh, Pàrlamaid na h-Alba,
is gun soillsich ‘solas na h-aigne’ a-mach
mar a shoillsich solas an latha ùir a-steach.
Cha robh cus dèidh aig na bàird air luchd-poilitigs riamh.
Bidh iad, mar as còir, teagmhach mu bhrataichean ’s mu shanasachd.
Chan e mìr den adhar ghorm agus bhòt air a tha ann an Crann na Brataich.
Nuair a rinn Burns tàir air na balgairean ud,
b’ e balgairean againn fhìn a bh’ annta, cuimhnichibh, anns an dùthaich againn fhìn.
Cha robh leisg air Morgan a bharrachd aoir a chur dheth – ro làimh
–dhuibh fhèin, a mhuinntir ùr na pàrlamaid againn.
Thuirt e ribh gun a bhith nur ‘nead a dhaoine fo eagal’ no
nur ‘feachd luchd-sodail’ no
nur ‘coinneamh mhòr luchd-dàlach’.
Chuir e mar fhiachaibh oirbh, air ur beatha, gun
‘Cha b’ e mo choire-sa bh’ ann’ a ràdh a-chaoidh
–chan eil leisgeul sam bith ris ‘na briathran fada sin’!
Thug e tarraing air tòrr rudan Nach Robh idir ann
– agus Nach Eil – A Dhìth Oirnn.
‘Dè tha na daoine ‘g iarraidh bhon àite?’ dh’fhaighnich e.
Freagairt: gum bi e ‘ga lìonadh le daoine ri beachdachadh
a tha cho fosgarra’ – seadh, fosgailte – ‘agus adhartach ris an altireachd na chois.’
A-niste, ‘s e facal bòidheach a tha ann ‘Ceartas’
Ri ghràbhaladh air lorg-shuaicheantais
Mar a tha ‘s ‘Ionracas’ ‘Bàidh’ agus ‘Gliocas’ —
Beachdan mòra, buadhan ri bhith aig a h-uile
Neach-meòrachaidh den Phàrlamaid againn–
Ach os cionn nan uile: Fosgail-teachd.
Dè ‘n dòigh eile gus ainmear beachdail, ainm fhèin,
A dhèanamh na ghnìomhair – facal a nì?
Fosglaibh na cluasan agaibh, leigibh leis na daoine athchuinge is guth a thogail.
Ceartas, Gliocas, Bàidh, Ionracas?
Fosglaibh na sùilean agaibh – is faicibh.
Ionracas, Bàidh, Ceartas, Gliocas?
Fosglaibh ur cridhe – is biodh dòchas agaibh.
Fosglaibh ur n-inntinn – gus atharrachadh a thoirt.
Fosglaibh an ùine romhainn – bho nach deach a sgrìobhadh fhathast
–tha i cho Fosgailte ‘s a tha e cho fìor ‘s gun nochd i fhathast!
Ach dùinibh a’ bheàrn eadar na chanas sinn is na nì sinn.
Fosglaibh na dorsan.
Leig le obair na ceathramh Pàrlamaid seo tòiseachadh.
Leigibh le solas na h-aigne fosgailte deàrrsadh a-mach.
Leigear le solas soilleir an latha soillseachadh a-steach
Tha sinn air goireas foghlaim bàrdachd A’ Bhàrdachd agus a’ Phàrlamaid a chruthachadh cuideachd airson sgoiltean an dà-chuid sa Ghàidhilg agus sa Bheurla.
Alasdair


text:
3:1 Is chaidh e stigh a-rithist dhan t-sinagog, agus bha fear an sin aig an robh lamh sheargte.
3:2 Agus bha suil aca air, fiach an dianadh e leigheas air latha sabaid; los cuis dhitidh fhaighinn `na aghaidh.
3:3 Agus thuirt e ris an duine aig an robh an lamh sheargte: Seas suas sa mhiadhon.
3:4 Is thuirt e riutha: A bheil e laghail math a dhianamh air na laithean sabaid, no olc? beatha a thiarnadh, no cur as dhi? Ach bha iadsan `nan tosd.
3:5 `S ag amharc orra mun cuairt le feirg `s le duilichinn air son doille an cridhe, thuirt e ris an duine: Sin a mach do lamh. Agus shin e i: is rinneadh slan a lamh dha.
3:6 `S na Phairisich a dol a mach, ghabh iad comhairle san uair cuide ris na Herodianich na aghaidh, fiach ciamar a chuireadh iad as dha.
3:7 Ach chaidh Iosa maille ri dheisciopuil a lethtaobh thun na mara; agus lean moran sluaigh e bho Ghalile `s bho Iudea,
3:8 Agus bho lerusalem, agus bho Idumea, `S bho thaobh thall Iordain; is iadsan mu thimchioll Thiruis agus Shidoin, cuideachda mhor, `s iad air cluinntinn nan nithean a rinn e, thainig iad ga ionnsuidh.
3:9 Agus thuirt e ri dheisciopuil, bata beag a bhith ga fhreasdal as leth an sluaigh, eagal gun domhlaicheadh iad e.
3:10 Oir leighis e moran, air chor `s gun do bhruchd iad ga ionnsuidh gu beantuinn dha, a mhiad `sa bha easlainteach.
3:11 `S nuair a chunnaic na spioraid neoghlan e, thuit iad sios air a bhialaobh: agus dheigh iad, ag radh:
3:12 Is tusa Mac Dhe. Is mhaoith e gu fuathasach orra, gun iad ga dhianamh follaiseach.
3:13 `Sa dol suas gu beinn, ghairm e h-uige an fheadhainn a b` aill leis fhein; agus thainig iad ga ionnsuidh.
3:14 Agus roghnaich e gum biodh da fhear dhiag maille ris; agus gun cuireadh e a theagasg iad.
3:15 Is thug e comas dhaibh tinneasan a leigheas, agus deomhain a thilgeadh a mach.
3:16 Agus thug e Peadar mar ainm air Simon:
3:17 Agus Seumas Shebede, agus Eoin, brathair Sheumais, is thug e Boanerges mar ainm orra, se sin, mic an tairneanaich:
3:18 Agus Anndra, agus Philip, agus Bartholome, agus Matu, agus Tomas, agus Seumas Alpheuis, agus Thadeus, agus Simon, an Cananeach,
3:19 Agus Iudas Iscariot, esan mar an ciadna a bhrath e.
3:20 Is thainig iad gu tigh; agus chruinnich an sluagh a rithist, air chor `s nach b urrainn dhaibh urad agus aran ithe.
3:21 S nuair a chuala a chairdean so, chaidh iad a bhreith air; oir thuirt iad: Gun do ghabh e an caothach.
3:22 Is thuirt na Sgriobhaich, a thainig a nuas a Ierusalem: Tha Beelsebub aige, `s gur ann le prionnsa nan deomhan a tha e tilgeadh a mach dheomhan.
3:23 `S an deigh an gairm ri cheile, thuirt e riutha ann an dubhfhacail: Ciamar is urrainn Satan Satan a thilgeadh a mach?
3:24 Agus ma bhios rioghachd air a roinn na h-aghaidh fhein, chan urrainn dhan rioghachd sin seasamh.
3:26 Agus ma bhios tigh air a roinn `na aghaidh fhein, chan urrainn dhan tigh sin seasamh.
3:26 `S ma tha Satan air eirigh `na aghaidh fhein, tha e roinnte, `s chan urrainn dha seasamh, ach tha crioch air.
3:27 Chan urrainn do neach sam bith a dhol a stigh do thigh duine laidir, agus airneas a spuilleadh, mur ceangal e an toiseach an duine laidir, agus an sin creachaidh e a thigh.
3:28 Gu firinneach tha mi ag radh ribh, gum mathar do chlann-daoine a h-uile peacadh, agus na blaisbheuman leis an toir iad toibheum:
3:29 Ach esan a their blaisbheum an aghaidh an Spioraid Naoimh, chan fhaigh e mathanas a chaoidh, ach bithidh e ciontach am peacadh siorruidh.
3:30 Chionn gun robh iad ag radh: Tha spiorad neoghlan aige.
3:31 Is thainig a mhathair `sa bhraithrean; `s nan seasamh a muigh, chuir iad ga shireadh.
3:32 Agus bha an sluagh nan suidhe mun cuairt air; is thuirt iad ris: Faic tha do mhathair `s do bhraithrean a muigh gad iarraidh.
3:33 Agus gam freagairt thuirt e: Co i mo mhathair, agus co iad mo bhraithrean?
3:34 `S ag amharc mun cuairt orrasan, a bha `nan suidhe mu thimcheall, thuirt e: Seall mo mhathair, agus mo bhraithrean.
3:35 Oir is esan, a ni toil Dhe, mo bhrathair, agus mo phiuthar, agus mo mhathair.
Created with FREE HTMLCompiler by BibleDatabase


text:
Abair oidhche!
Bhuannaich an sgioba agam farpais-cheist taigh seinnse aig Taigh Òsta na Pairce ann an Glaschu a-nochd! Meal ar naidheachd: Fearchar, Ciaran is Lily! Ghabh mi drama Talisker ga chomharraich!
Bidh an ath cho fharpais Oidhche Mhàirt 18mh Dùbhlachd aig 7:30f. Tha e a cosg £2 gach neach a bhith an sàs agus tha duaisean ann airson an sgioba anns a’ chiad agus an dàrna àite. Tha barrachd air fiosrachaidh aig làrach-lìn Iomairt Ghàidhlig Ghlaschu.
Taigh-òsta na Pàirce, 1194-1202 Sràid Earra-Ghàidheal, Glaschu, G3 8TE


text:
- TIOTAL
- Clàr ciùil sol-fa
- EXTERNAL ID
- AB_HFM_SCHOOL_022
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- CRUTHADAIR
- Clare Maclean
- NEACH-FIOSRACHAIDH
- Am Baile
- AITHNEACHADH MAOINE
- 350
- KEYWORDS
- ceòl
leasanan
sgoil
teagasg
seinn
B' e sealladh gu math cumanata ann an sgoiltean air feadh na dùthcha a bh' ann an Curwen's Modulator. Chleachd an t-Urr. Iain Curwen iomadach dòigh coltach ris bho Shasainn agus bhon Roinn Eòrpa gus an dòigh Tonic Sol-fa aige a chruthachadh airson a bhith a' teagasg seinn. Tha fhios aig a' mhòr-chuid air na pongan air sgèile an sol-fa (doh, ray, me, fah, sol, lah, te, doh) air sgàth na deilbh-ciùil 'The Sound of Music'.
B' e sgoil air a dèanamh le fiodh agus iarann liorcach a chaidh a thogail an toiseach ann am paraiste Cnoc Mhoire faisg air Inbhir Nis a bh' ann an Sgoil a' Chnuic Bhàin. Bha clasrm, seòmar-chleòcan, stòr tidseir agus taigh-beag ann an sgoiltean dhen t-seòrsa seo. Chaidh Sgoil a' Chnuic Bhàin ath-thogail aig Taigh-tasgaidh na Gaidhealtachd ann an Bail' Ùr an t-Slèibh ann an 1999 agus tha i air a bhith air a sgeadachadh gus a bhith coltach ri sgoil ann an 1937


text:
- TIOTAL
- Innealan umha le socaid a lorgadh an Siorrachd Rois agus san Eilean Sgitheanach
- EXTERNAL ID
- QZP40_2471_P310
- ÀITE
- Siorrachd Rois
- DEIT
- 1871
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31597
- KEYWORDS
- innealan umha
innealan sgrìobaidh
innealan
an t-Eilean Sgitheanach
Urraidh
curach
Tuathanas Ord
Chaidh an dà inneal-obrach seo, a tha de dh'umha agus air a bheil socaidean, an lorg ann an Siorrachd Rois agus san Eilean Sgitheanach. A rèir 'Proceedings of the Society of Antiquaries of Scotland', Leabhar VIII, 1871 (às an tàinig an dealbh) chaidh an t-inneal air an làimh chlì a lorg air 'Tuathanas Ord an Iar air oighreachd Inbhir Ghòrdain'. Ach tha Coimisean Rìoghail air Togalaichean Arsaidheil agus Aosmhor an Alba ag ràdh 'nach eil tuathanas Ord neo Ord an Iar ann am paraiste Ros Cuibhne agus is cinnteach gur ann air Tuathanas Ord am paraiste Urraidh ri a thaobh a chaidh a lorg'.
Chaidh an t-inneal air an làimh dheis a lorg anns an Eilean Sgitheanach ann an 1849. A rèir na 'Proceedings' dh' fhaodadh gun robhas a' cleachdadh an inneil airson a bhith a' sgrìobadh a-mach curaich no bàta agus soithichean mhòra eile


text:
Mearachd leutach: Cha b 'urrainn dhuinn lorg a dhèanamh air cnapan-stòrais / sca-quick-view-template.liquid.
3M 1290 PE
Foam polyurethane teirmoplastaig
- ro throm
- Strap poileasaidh
- Gorm furasta fhaicinn.
- tro bhith a 'stiùireadh gnìomhachais dùthchannan.
Leithid Ameireaga, an Roinn Eòrpa, Iapan
- Suas gu 25 decibel
- Double an àireamh 100
3,649.00 ฿
Thèid an stuth a thilleadh taobh a-staigh latha 14. Cha bu chòir am bathar a chleachdadh no a phapadh. Cuir fios thugainn mus fàg thu.
Log a-steach fhaicinn Top Picks airson You!
Nothing thèid a chur air às ur leth.
Lionadh Làrach Mobile...
Your license is inactive or expired, please subscribe again!


text:
Earrach :-)
Bha e fuar, fuar, fuar na laithean sa chaidh, agus fliuch cuideachd. Ach an-diugh bha latha brèagha grianach ann, chaidh mi a snàmh tràth sa mhadainn, agus bha mi ann an deagh shunnd as-dèidh sin. Thàinig an GATH ùr anns a' phuist, agus leabhraichean sgoinneil bho charaid ann an Innis Tìle :-D San fheasgar bha dà sgoilear agam anns an sgoil-taic shìos sa bhaile, ach cha do nochd iad, agus mar sin shuidh mi ann an cafaidh snog agus dh' ith mi reòiteag mhòr :-P Bha mi nam shuidhe an-sin fon ghrèin mu uair a thìde, a' leughadh sgeulachdan le Aesop ann an Seann Ghrèugais. Tha mi toilichte gu bheil mi a' dèanamh fìor adhartais anns a' chànan sin, bha mi an còmhnaidh ag iarraidh a bhith comasach Seann Ghrèugais a leughadh coltach ri Laideann.
A' coiseachd dhachaigh bhon bhùth ann am beul na h-oidhche, agus an adhar fhathast blàth agus socair, thàinig seo nam inntinn:
osna mhaoth a' ghiblein òig
a' sìreadh corragan ri m' fhalt
tha a' ghaoth air leigeil às
na h-aodach gruamach geamhraidh
agus mise a' toirt fa-near
na bliadhna a' sgaoileadh
bidh an sàmhradh seo sgoinneil
(Seadh seadh, tha fios agam nach eil an Giblean ann fhathast, ach cha bhitheadh e cho snog le "osna mhaoth a' mhàirt òig :-P)


text:
- TIOTAL
- Port an t-Sròim
- EXTERNAL ID
- PC_RAMSAY_039
- ÀITE
- Port an t-Sròim
- SGÌRE
- Taobh an Iat Dheas Rois
- SIORRACHD/PARRAIST
- ROS: Loch Aillse
- LINN
- 1910an
- CRUTHADAIR
- Duncan Macpherson
- NEACH-FIOSRACHAIDH
- William J Ramsay
- AITHNEACHADH MAOINE
- 29737
- KEYWORDS
- Port an t-Sròim
cidhe
bàtaichean smùid
Gu ruig 1897 bha Port an t-Sròim aig ceann-uidhe an loidhne rèile à Inbhir Pheofharain gun oirthir an iar. Bha e trang leis an aiseag às an t-Sròim agus le clàr-ama de stadan cunbhalach bhàtaichean smùide a' sIùbhal a' chosta an iar agus dha na h-eileanan, a' togail agus a' lìbhrigeadh dhaoine agus bathar gun rèile. Le crìoch nan deich mìle mu dheireadh thàinig Caol Loch Aillse gu bhith na phort nas cudromaiche. Thuit an cidhe às a chèile beag air bheag, chaidh a dhearbhadh cunnartach ann an 1937 agus chaidh a leagail gu làr le luchd-seilbhe Rathad Iarainn na h-Alba, Lunnainn agus na Meadhanan